title: 2008/372/KE: Deċiżjoni tal-Kunsill tat- 12 ta' Frar 2008 dwar l-iffirmar u l-applikazzjoni provviżorja ta’ Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta’ Iżrael, min-naħa l-oħra, dwar Ftehim Qafas bejn il-Komunità Ewropea u l-Istat ta’ Iżrael dwar il-prinċipji ġenerali li jirregolaw il-parteċipazzjoni ta’ l-Istat ta’ Iżrael fil-programmi Komunitarji

text:
               17.5.2008

               MT

               Il-Ġurnal Uffiċjali ta’ l-Unjoni Ewropea

               L 129/39

         DEĊIŻJONI TAL-KUNSILL
   tat-12 ta' Frar 2008
   dwar l-iffirmar u l-applikazzjoni provviżorja ta’ Protokoll għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta’ Iżrael, min-naħa l-oħra, dwar Ftehim Qafas bejn il-Komunità Ewropea u l-Istat ta’ Iżrael dwar il-prinċipji ġenerali li jirregolaw il-parteċipazzjoni ta’ l-Istat ta’ Iżrael fil-programmi Komunitarji
   (2008/372/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 310 tiegħu b’rabta ma’ l-ewwel u t-tieni sentenza ta’ l-ewwel paragrafu ta’ l-Artikolu 300(2),
   Wara li kkunsidra l-proposta mill-Kummissjoni,
   Billi:

               (1)

               Fit-18 ta’ Ġunju 2007 il-Kunsill awtorizza lill-Kummissjoni tinnegozja Protokoll għall-Ftehim ta’ Assoċjazzjoni Ewro-Mediterranju ma’ Iżrael dwar Ftehim Qafas dwar il-parteċipazzjoni ta’ l-Istat ta’ Iżrael fil-programmi Komunitarji.

               (2)

               Dawn in-negozjati ġew konklużi għas-sodisfazzjon tal-Kummissjoni.

               (3)

               It-test tal-Protokoll innegozjat ma’ l-Istat ta’ Iżrael jipprovdi, fl-Artikolu 10, għall-applikazzjoni provviżorja tal-Protokoll qabel ma jidħol fis-seħħ.

               (4)

               Bla ħsara għall-konklużjoni tiegħu f’data aktar tard, il-Protokoll għandu jiġi ffirmat f’isem il-Komunità u l-Istati Membri tagħha u għandu jiġi applikat provviżorjament,

         IDDEĊIEDA KIF ĠEJ:
   Artikolu 1
   Il-President tal-Kunsill huwa b’dan awtorizzat li jaħtar lill-persuna/i bis-setgħa li tiffirma/jiffirmaw, f’isem il-Komunità u l-Istati Membri tagħha, il-Protokoll għall-Ftehim ta’ Assoċjazzjoni Ewro-Mediterranju li jistabbilixxi assoċjazzjoni bejn il-Komunitajiet Ewropea u l-Istati Membri tagħhom u l-Istat ta’ Iżrael, dwar Ftehim Qafas bejn il-Komunità Ewropea u l-Istat ta’ Iżrael dwar l-prinċipji ġenerali li jirregolaw il-parteċipazzjoni ta’ l-Istat ta’ Iżrael fil-programmi Komunitarji.
   Artikolu 2
   Dan il-Protokoll għandu japplika provviżorjament mid-data meta jiġi ffirmat, bla ħsara għall-konklużjoni tiegħu f’data aktar tard.

      Magħmula fi Brussell, 12 ta’ Frar 2008.

            Għall-Kunsill

            Il-President

         A. BAJUK

    ---documentbreak---

               17.5.2008

               MT

               Il-Ġurnal Uffiċjali ta’ l-Unjoni Ewropea

               L 129/40

         PROTOKOLL
   għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta’ l-Iżrael min-naħa l-oħra, dwar qafas ta’ Ftehim bejn il-Komunità Ewropea u l-Istat ta’ l-Iżrael dwar l-prinċipji ġenerali li jirregolaw il-parteċipazzjoni ta’ l-Istat Iżrael fil-programmi Komunitarji
   IL-KOMUNITÀ EWROPEA, minn hawn ’il quddiem imsejħa “il-Komunità”,
   min-naħa l-waħda,
   u
   L-ISTAT TA’ L-IŻRAEL, minn hawn ‘il quddiem imsejjaħ “l-Iżrael”,
   min-naħa l-oħra
   Billi:

               (1)

               L-Iżrael daħal fi Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa l-waħda, u l-Istat ta’ l-Iżrael min-naħa l-oħra (1).

               (2)

               Il-Kunsill Ewropew ta’ Brussell tas-17/18 ta’ Ġunju 2004 laqa’ l-proposti tal-Kummissjoni għal Politika Ewropea dwar il-Viċinat (ENP – European Neighbourhood Policy) u aċċetta l-konklużjonijiet irrelatati tal-Kunsill ta’ l-14 ta’ Ġunju 2004.

               (3)

               F’bosta okkażjonijiet oħrajn, il-Kunsill adotta konklużjonijiet favur din il-politika.

               (4)

               Il-Kunsill, fil-5 ta’ Marzu 2007, esprima appoġġ għall-istrateġija ġenerali u globali deskritta fil-Komunikazzjoni tal-Kummissjoni ta’ l-4 ta’ Diċembru 2006, sabiex l-isħab ta’ l-ENP jipparteċipaw fl-aġenzi Komunitarji u l-programmi Komunitarji fuq il-merti tagħhom u fejn hekk jippermettu l-bażijiet legali.

               (5)

               L-Iżrael esprima x-xewqa li jipparteċipa f’għadd ta’ programmi Komunitarji.

               (6)

               It-termini u l-kondizzjonijiet speċifiċi, inklużi l-kontribuzzjoni finanzjarja u l-proċeduri ta’ rapportar u ta’ l-evalwazzjoni, dwar il-parteċipazzjoni ta’ l-Iżrael f’kull programm partikolari għandhom jiġu ddeterminati bi ftehim bejn il-Kummissjoni, li taġixxi f’isem il-Komunità, u l-Iżrael,

         FTIEHMU KIF ĠEJ:
   Artikolu 1
   L-Iżrael għandu jitħalla jipparteċipa fil-programmi Komunitarji kurrenti u futuri kollha miftuħa għall-parteċipazzjoni ta’ l-Iżrael skond id-dispożizzjonijiet li jadottaw dawn il-programmi.
   Artikolu 2
   L-Iżrael għandu jikkontribwixxi finanzjarjament għall-baġit ġenerali ta’ l-Unjoni Ewropea li jikkorrispondi għall-programmi speċifiċi li fihom jipparteċipa l-Iżrael.
   Artikolu 3
   Ir-rappreżentanti ta’ l-Iżrael għandhom jitħallew jieħdu sehem, bħala osservaturi u għall-punti li jikkonċernaw lill-Iżrael, fil-kumitati tal-ġestjoni responsabbli li jimmonitorjaw il- programmi li l-Iżrael jikkontribwixxi finanzjarjament għalihom.
   Artikolu 4
   Il-proġetti u l-inizzjattivi sottomessi mill-parteċipanti mill-Iżrael għandhom, sa fejn possibbli, ikunu soġġetti għall-istess kondizzjonijiet, regoli u proċeduri dwar il-programmi konċernati kif inhuma applikati għall-Istat Membri.
   Artikolu 5
   It-termini u l-kondizzjonijiet speċifiċi dwar il-parteċipazzjoni ta’ l-Iżrael f’kull programm, b’mod partikolari l-kontribuzzjoni finanzjarja pagabbli u l-proċeduri tar-rapportar u ta’ l-evalwazzjoni, għandhom ikunu ddeterminati bi ftehim bejn il-Kummissjoni, li taġixxi f’isem il-Komunità, u l-awtoritajiet kompetenti ta’ l-Iżrael (Memorandum ta’ Ftehim).
   Jekk l-Iżrael japplika għall-assistenza esterna Komunitarja biex jipparteċipa fi programm partikolari Komunitarju fuq il-bażi tar-Regolament (KE) Nru 1638/2006 tal-Parlament Ewropew u tal-Kunsill ta’ l-24 ta’ Ottubru 2006 li jistabbilixxi dispożizzjonijiet ġenerali għat-twaqqif ta’ Strument Ewropew ta’ Viċinat u Sħubija (2) jew skond kwalunkwe Regolament simili li jipprovdi għall-assistenza esterna Komunitarja lill-Iżrael li tista’ tiġi adottata fil-futur, il-kondizzjonijiet li jirregolaw l-użu mill-Iżrael ta’ l-assistenza Komunitarja għandhom jiġu ddeterminati minn ftehim dwar l-iffinanzjar.
   Artikolu 6
   Kull Memorandum ta’ Ftehim għandu jistipula, skond ir-Regolament Finanzjarju tal-Komunità, li l-kontroll finanzjarju tal-verifiki jitwettaq minn, jew taħt l-awtorità tal-Kummissjoni, l-OLAF u l-Qorti ta’ l-Awdituri.
   Għandu jkun hemm provvediment dettaljat għall-kontroll finanzjarju u l-verifika, għall-miżuri amministrattivi, għall-penali u għall-irkupru li jippermettu lill-Kummissjoni Ewropea, lill-OLAF u lill-Qorti ta’ l-Awdituri jingħataw is-setgħat ekwivalenti għas-setgħat tagħhom fir-rigward ta’ benefiċjarji jew kuntratturi stabbiliti fil-Komunità.
   Artikolu 7
   Dan il-Qafas ta’ Ftehim (minn hawn ’il quddiem imsejjaħ “il-Ftehim”) għandu jgħodd għall-perjodu li matulu jkun fis-seħħ il-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta’ l-Iżrael min-naħa l-oħra.
   Dan il-Protokoll għandu jiġi ffirmat u approvat mill-Komunità u mill-Iżrael skond il-proċeduri rispettivi tagħhom.
   Kull Parti Kontraenti tista’ tiddenunzja dan il-Protokoll b’notifika bil-miktub lill-Parti l-oħra. Dan il-Protokoll għandu jiġi mitmum sitt xhur wara d-data ta’ din in-notifika.
   Artikolu 8
   Mhux aktar tard minn tliet snin wara li jidħol fis-seħħ dan il-Protokoll, u wara kull tliet snin sussegwenti, iż-żewġ Partijiet Kontraenti jistgħu jirrevedu l-implimentazzjoni ta’ dan il-Ftehim fuq il-bażi tal-parteċipazzjoni attwali ta’ l-Iżrael fi programm Komunitarju wieħed jew aktar.
   Artikolu 9
   Dan il-Protokoll għandu jgħodd, min-naħa l-waħda, għat-territorji li fihom it-Trattat li jistabbilixxi l-Komunità Ewropea jiġi applikat u taħt il-kondizzjonijiet stabbiliti f’dak it-Trattat, u, min-naħa l-oħra, għat-territorju ta’ l-Iżrael.
   Artikolu 10
   Dan il-Protokoll għandu jidħol fis-seħħ fl-ewwel jum tax-xahar wara d-data li fihom il-Partijiet jinnotifikaw lil xulxin permezz ta’ mezzi diplomatiċi dwar it-tlestija tal-proċeduri tagħhom meħtieġa biex jidħol fis-seħħ.
   Sakemm jidħol fis-seħħ, il-Partijiet jaqblu li, irrispettivament mit-tlestija tal-proċeduri interni tagħhom, se japplikaw provviżorjament id-dispożizzjonijiet ta’ dan il-Protokoll mid-data meta jiġi ffirmat, bla ħsara għall-konklużjoni tiegħu f’data aktar tard.
   Artikolu 11
   Dan il-Protokoll huwa magħmul f’żewġ oriġinali f’kull waħda mil-lingwi uffiċjali tal-Partijiet Kuntraenti.
   Kull waħda mil-lingwi tat-testijiet hija awtentika indaqs.
   Artikolu 12
   Dan il-Protokoll għandu jifforma parti integrali mill-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Istat ta’ l-Iżrael min-naħa l-oħra.

      Съставено в Брюксел на петнадесетия ден от месец април две хиляди и осма година.
      Hecho en Bruselas, el quince de abril de dos mil ocho.
      V Bruselu dne patnáctého dubna dva tisíce osm.
      Udfærdiget i Bruxelles, den femtende april to tusind og otte.
      Geschehen zu Brüssel am fünfzehnten April zweitausendacht.
      Kahe tuhande kaheksanda aasta aprillikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Απριλίου δύο χιλιάδες οκτώ.
      Done at Brussels on the fifteenth day of April in the year two thousand and eight, which corresponds to the tenth day of Av in the year five thousand seven hundred and sixty eight in the Hebrew calendar.
      Fait à Bruxelles, le quinze avril deux mille huit.
      Fatto a Bruxelles, addì quindici aprile duemilaotto.
      Briselē, divtūkstoš astotā gada piecpadsmitajā aprīlī.
      Priimta du tūkstančiai aštuntų metų balandžio penkioliktą dieną Briuselyje.
      Kelt Brüsszelben, a kétezer-nyolcadik év április havának tizenötödik napján.
      Magħmul fi Brussell, fil-ħmistax-il jum ta' April tas-sena elfejn u tmienja.
      Gedaan te Brussel, de vijftiende april tweeduizend acht.
      Sporządzono w Brukseli, dnia piętnastego kwietnia roku dwa tysiące ósmego.
      Feito em Bruxelas, em quinze de Abril de dois mil e oito.
      Adoptat la Bruxelles, cincisprezece aprilie două mii opt.
      V Bruseli dňa pätnásteho apríla dvetisícosem.
      V Bruslju, dne petnajstega aprila leta dva tisoč osem.
      Tehty Brysselissä viidentenätoista päivänä huhtikuuta vuonna kaksituhattakahdeksan.
      Som skedde i Bryssel den femtonde april tjugohundraåtta.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de staat Israël
         W imieniu państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

      (1)  ĠU L 147, 21.6.2000, p. 3.

      (2)  ĠU L 310, 9.11.2006, p. 1.


title: 2010/663/UE: Deċiżjoni tal-Parlament Ewropew u tal-Kunsill tal- 20 ta’ Ottubru 2010 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/002 ES/Cataluña automoción)

text:
               4.11.2010

               MT

               Il-Ġurnal Uffiċjali tal-Unjoni Ewropea

               L 286/19

         DEĊIŻJONI TAL-PARLAMENT EWROPEW U TAL-KUNSILL
   tal-20 ta’ Ottubru 2010
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/002 ES/Cataluña automoción)
   (2010/663/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-amministrazzjoni finanzjarja tajba (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni huwa maħsub li jipprovdi appoġġ addizzjonali għall-ħaddiema li ġew issensjati bħala konsegwenza tal-bidliet strutturali kbar fix-xejriet kummerċjali dinjija minħabba l-globalizzazzjoni u sabiex jagħtihom għajnuna biex ikunu integrati mill-ġdid fis-suq tax-xogħol.

               (2)

               L-għan tal-FEAG ġie mwessa’ għall-applikazzjonijiet imressqa mill-1 ta’ Mejju 2009 biex jinkludi sostenn lill-ħaddiema li jitilfu l-impjieg bħala riżultat dirett tal-kriżi globali finanzjarja u ekonomika.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEAG fil-livell massimu annwali ta’ EUR 500 miljun.

               (4)

               Spanja ressqet applikazzjoni biex timmobilizza l-FEAG, fir-rigward ta’ sensji fi 23 intrapriża li joperaw fis-settur tan-NACE Reviżjoni 2 Diviżjoni 29 (manifattura ta’ vetturi bil-mutur, karrijiet u semi-karrijiet) f’reġjun wieħed ta’ NUTS II, Cataluña (ES51), fid-29 ta’ Jannar 2010 u ssupplimentatha b’tagħrif addizzjonali sas-26 ta’ April 2010. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, qiegħda tressaq proposta biex timmobilizza l-ammont ta’ EUR 2 752 935.

               (5)

               Il-FEAG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa minn Spanja.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta’ Aġġustament għall-Globalizzazzjoni (FEAG) għandu jiġi mmobilizzat biex jipprovdi s-somma ta’ EUR 2 752 935 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, l-20 ta’ Ottubru 2010.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         O. CHASTEL

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Id-Deċiżjoni tal-Kunsill ta' l-24 ta' Ottubru 1988 li tistabblixxi l-Qorti ta' Prim Istanza tal-Komunitajiet Ewropej

text:
Avviż Legali Importanti

|

31988D0591

Official Journal L 319 , 25/11/1988 P. 0001 - 0008 Finnish special edition: Chapter 1 Volume 2 P. 0089  Swedish special edition: Chapter 1 Volume 2 P. 0089

		Id-Deċiżjoni tal-Kunsillta' l-24 ta' Ottubru 1988li tistabblixxi l-Qorti ta' Prim Istanza tal-Komunitajiet Ewropej(88/591/ECSC, KEE, Euratom)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ewropea tal-Faħam u l-Azzar, u partikolarment l-Artikolu 32d tagħha,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 168a tagħha,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u partikolarment l-Artikolu 140a tagħha,Wara li kkunsidra l-Protokoll fuq l-Istatut tal-Qorti tal-Ġustizzja tal-Komunità Ewropea tal-Faħam u l-Azzar, iffirmat f'Pariġi fit-18 ta' April 1951,Wara li kkunsidra l-Protokoll fuq l-Istatut tal-Qorti tal-Ġustizzja tal-Komunità Ekonomika Ewropea, iffirmat fi Brussel fis-17 ta' April 1957,Wara li kkunsidra l-Protokoll fuq l-Istatut tal-Qorti tal-Ġustizzja tal-Komunità Ewropea dwar l-Enerġija Atomika, iffirmat fi Brussel fis-17 ta' April 1957,Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, iffirmat fi Brussel fit-8 ta' April 1965,Wara li kkunsidra t-talba tal-Qorti tal-Ġustizzja,Wara li kkunsidra l-opinjoni tal-Kummissjoni,Wara li kkunsidra l-opinjoni tal-Parlament Ewropew [1];Billi, l-Artikolu 32d tat-trattat tal-ECSC, l-Artikolu 168a tat-trattat tal-KEE u l-Artikolu 140a tat-trattat tal-EAEC jagħti s-setgħa lill-Kunsill biex jassenja lill-Qorti ta' Prima Istanza msejjħa biex teżerċita funzjonijiet ġudizzjarji importanti u li l-membri tagħha huma indipendenti mingħajr ebda dubju u għandhom l-abilità meħtiega biex jagħmlu dawn il-funzjonijiet;Billi d-dispożizzjonijiet hawn fuq imsemmija jagħtu s-setgħa lill-Kunsill biex, skond il-kondizzjonijiet stabbiliti mill-Istatut, jagħti lill-Qorti ta' Prim' Istanza il-ġurisdizzjoni li tisma' u tistabbilixxi fil-Prim' Istanza, ċertu tipi ta' azzjonijiet u proċeduri miġjuba minn persuni kemm naturali kif ukoll legali, bla ħsara għad-dritt ta' l-appell lill-Qorti tal-Ġustizzja fuq punti ta' liġi biss;Billi l-Kunsill għandu jistabbilixxi, konformi mad-dispożizzjonijiet hawn fuq imsemmija, il-Kompożizzjoni ta' dik il-Qorti u jaddotta l-modifiki neċessarji u d-dispożizzjonijiet supplimentarji tal-Qorti tal-Ġustizzja;Billi, fir-rigward ta' kawżi li jeħtieġu eżaminazzjoni komplessa tal-fatti li jkunu diffiċli, it-twaqqif ta' qorti oħra jkun ta' progress għall-protezzjoni ta' l-interessi ta' l-individwu;Billi huwa neċessarju li l-Qorti tkun tista' tikkonċentra l-attivitajiet tagħha fuq ix-xogħol fundamentali li jkun hemm interpretazzjoni uniformi tal-ligi tal-Komunità, biex b'hekk tiġi miżmuma l-kwalità u l-effettività tar-reviżjoni ġudizzjali fl-ordni legali tal-Komunità,Billi huwa għalhekk neċessarju li jsir użu mill-awtorità mogħtija mill-Artikolu 32d tat-trattat tal-ECSC, l-Artikolu 168a tat-trattat tal-KEE u l-Artikolu 140a tat-trattat ta' l-EAEC u li tiġi trasferita lill-Qorti ta' Prim' Istanza l-ġurisdizzjoni li tisma' u tistabbilixxi fil-Prim' Istanza ċertu tipi ta' azzjonijiet u proċeduri li frekwentament ikollhom bżonn eżaminazzjoni tal-fatti li jkunu kumplessi, jiġifieri kawżi jew proċeduri miġjuba mill-impjegati tal-Kummissjoni kif ukoll, fejn għandu x'jaqsam it-trattat tal-ECSC, minn impriżi u assoċjazzjonijiet fuq fatti li jirrigwardaw it-taxxi, l-produzzjoni, l-prezzijiet, ftehim restrittiv, deċiżjonijiet jew prattiki u konċentrazzjonijiet, kif ukoll fejn għandu x'jaqsam it-trattat tal-KEE, minn persuni kemm naturali kif ukoll legali fil-kamp tal-kompetizzjoni.IDDEĊIEDA DAN LI ĠEJ:Artikolu 1Il-Qorti, li għandha tiġi msejħa l-Qorti ta' Prim Istanza tal-Komunitajiet Ewropej, għandha tiġi annessa mal-Qorti tal-Ġustizzja tal-Komunitajiet Ewropej. Is-sede tagħha sa tkun fil-Qorti tal-Ġustizzja.Artikolu 21. Il-Qorti ta' Prim' Istanza tikkonsisti minn 12-il membru.2. Il-membri jtellgħu minn fosthom lill-President tal-Qorti ta' Prim' Istanza. Huwa jista' jiġi ri-elett.3. Il-membri tal-Qorti ta' Prim' Istanza jisgħtu jiġu msejħa biex jizvolġu l-funzjoni ta' Avukat Ġenerali.Huwa l-obbligu ta' l-Avukat Ġenerali, li jagħmel, bl-imparzjalità u l-indipendenza kompleta, apertament fil-qorti, sottomissjonijiet raġonevoli fuq ċertu tipi ta' każijiet quddiem il Qorti ta' Prim' Istanza fil-prestazzjoni tax-xogħol tagħha.Il-kriterju li bih jintagħżlu dawn il-każijiet, kif ukoll il-proċedura biex jintagħżel l-Avukat Generali, għandhom ikunu stabbiliti fir-Regoli tal-Proċedura tal-Qorti ta' Prim' Istanza.Membru li jissejjaħ biex gewwa każ jizvolġi x-xogħol ta' Avukat-Ġenerali m'għandhux jieħu parti fil-ġudizzju tal-każ.4. Il-Qorti ta' Prim' Istanza għandha tkun bażata fi kmamar ta' tlieta jew ħamsa. Il-kompożizzjoni tal-kmamar u l-assenjazzjoni tal-każijiet tagħhom għandhom jiġu regolati mir-Regoli tal-Proċedura. F'ċertu każijiet li huma regolati mir-Regoli tal-Proċedura, l-Qorti ta' Prim' Istanza tista' tiltaqa' f'seduta plenarja.5. L-Artikolu 21 tal-Protokoll dwar il-Privileġġi u l-Immunitajiet tal-Komunitajiet Ewropej u l-Artikolu 6 tat-Trattat li jistabbilixxi Kunsill wieħed u Kummissjoni Waħda għandhom japplikaw għall-membri tal-Qorti ta' Prim' Istanza u għar-Registratur tagħha.Artikolu 31. Il-Qorti ta' Prim' Istanza għandha teżerċita fil-Prim'Istanza, l-ġuridizzjoni mogħtija lill-Qorti tal-Ġustizzja mit-Trattati li jistabbilixxu l-Komunitajiet u mill-atti adottati fl-implimentazzjoni tagħhom:(a) f'kontroversji bejn il-Komunitajiet u l-impjegati tagħhom msejħa fl-Artikolu 179 tat-trattat tal-KEE u fl-Artikolu 152 tat-trattat tal-EAEC;(b) f'kawżi kontra l-Kummissjoni magħmulha skond it-tieni paragrafu ta' l-Artikolu 33 u Artiklu 35 tat-trattat tal-ECSC, miġjuba minn impriżi jew assoċjazzjoni msejħa fl-Artikolu 48 ta' dak it-trattat, u li jirigwardaw atti individwali li jirrigwardaw l-applikabilità ta' l-Artikolu 50 u l-Artikolu 57 sa 66 ta' l-imsemmi trattat;(ċ) f'kawżi kontra l-istituzzjoni tal-Komunitajiet, miġjuba kemm minn persuna naturali kif ukoll legali, skond it-tieni paragrafu ta' l-Artikolu 173 u t-tielet paragrafu ta' l-Artikolu 175 tat-trattat ta' l-KEE li jirrigwardaw l-implimentazzjoni tal-liġijiet dwar il-kompetizzjoni li japplikaw għall-impriża.2. Fejn l-istess persuna naturali jew legali iġġib azzjoni, li l-Qorti ta' Prim' Istanza jkollha ġurisdizzjoni li tisma', skond il-paragrafu 1 ta' dan l-Artikolu u azzjoni li hija msemmija fl-ewwel u t-tieni paragrafu ta' l-Artikolu 40 tat-trattat ta' l-ECSC, l-Artikolu 178 tat-trattat ta' l-KEE, jew l-Artikolu 151 tat-trattat ta' l-EAEC għal kumpens minħabba ħsara kaġunata mill-istituzzjonijiet tal-Komunità li tikkonsisti f'att jew fin-nuqqas ta' aġir li huwa suġġett għall-ewwel azzjoni, l-Qorti ta' Prim' Istanza għandha wkoll ġuridizzjoni li tisma' u tistabbilixxi l-azzjoni għal kumpens ta' dan id-dannu.3. Abbażi ta' l-esperjenza akkwistata, u fuq kollox abbażi ta' l-iżvilupp tal-ġurisprudenża, u wara sentejn ta' attività tat-Tribunal, il-Kunsill għandu jerġa' jeżamina l-proposta tal-Qorti tal-Ġustizzja li tagħti lill-Qorti ta' Prim' Istanza l-kompetenza biex teżerċita ġurisdizzjoni f'kawżi kontra l-Kummissjoni skond it-tieni paragrafu ta' l-Artikolu 33 u l-Artikolu 35 tat-trattat tal-ECSC, minn impriżi jew assoċjazzjonijiet ta' impriżi msemmija fl-Artikolu 48 tat-Trattat, u li jirrigwarda rikorsi relattivi ma' l-applikazzjoni ta' l-Artikolu 74 ta' l-imsemmi Trattat kif ukoll rikorsi kontra l-istituzzjonijiet tal-Komunitajiet ippreżentati minn persuni naturali kif ukoll legali skond it-tieni paragrafu ta' l-Artikolu 173 u t-tielet paragrafu ta' l-Artikolu 175 tat-trattat ta' l-KEE u li jikkonċerna l-mizuri relattati biex tiġi protetta s-sengħa skond id-definizzjoni ta' l-Artikolu 113 tat-Trattat fil-każ ta' rifjuti u u sussidji.Artikolu 4Salv kif hawnhekk iżjed 'il quddiem previst, l-Artikoli 34, 36, 39, 44 u 92 tat-trattat tal-ECSC, l-Artikoli 172, 174, 176, 184 sa 187 u 192 tat-trattat ta' l-KEE, u l-Artikoli 147, 149, 156 sa 159 u164 tat-Trattat tal-EAEC għandhom jgħoddu għall-Qorti ta' Prim' Istanza.Artikolu 5"'TITOLU IV:IL-QORTI TA' PRIM ISTANZA TAL-KOMUNITAJIET EWROPEJRegoli dwar il-membri tal-Qorti ta' Prim' Istanza u dwar l-organizzazzjonijiet tagħhaArtikolu 44L-Artikoli 2, 3, 4, 6 to 9, 13 (1), 17, 18 (2) u 19 ta' l-Istatut għandhom jgħoddu għall-Qorti ta' Prim' Istanza u l-membri tagħha. Il-ġurament imsemmi fl-Artikolu 2 għandu jittieħed quddiem il-Qorti tal-Ġustizzja u d-deċiżjonijiet imsejħa fl-Artikoli 3, 4 u 7 għandhom jiġu adottati mill-Qorti wara s-seduta tal-Qorti ta' Prim' Istanza.Ir-Registrar u l-istaffArtikolu 45Il-Qorti ta' Prim' Istanza għandha taħtar ir-Registratur tagħha u tisabbilixxi r-regoli ghax-xogħol tiegħu. L-Artikolu 9 u 14 ta' l-Istatut għandhom jgħoddu għar-Reġistratur tal-Qorti ta' Prim' Istanza mutatis mutandis.Il-President tal-Qorti tal-Ġustizzja u l-President tal-Qorti ta' Prim' Istanza għandhom jistabbilixxu, bi qbil komuni, l-kondizzjonijiet li għalihom l-uffiċjali u impjegati l-oħra li għandhom x'jaqsmu mal-Qorti tal-Ġustizzja għandhom jagħtu s-servizzi tagħhom lill-Qorti ta' Prim' Istanza biex jassiguraw il-funzjonament tagħha. Ċertu uffiċjali jew impjegati oħra għandhom ikunu responsabbli lejn ir-Reġistratur tal-Qorti ta' Prim' Istanza taħt l-awtorità tal-President tal-Qorti ta' Prim' Istanza.Il-Proċedura quddiem il-Qorti ta' Prim' IstanzaArtikolu 46Il-proċedura quddiem il-Qorti ta' Prim' Istanza għandha tiġi regolata mill-Istatut taħt Titolu III, bl-eċċezzjoni ta' l-Artikoli 41 u 42.Tali dispożizzjoni hi preċiżata u dettaljata, skond dak li jirrikjedi r-regolament tal-proċedura stabbilit mir-Regoli tal-Proċedura skond l-Artikolu 32d (4) tat-Trattat.Minkejja r-raba' paragrafu ta' l-Artikolu 21, l-Avukat Ġenerali jista' jagħmel is-sottomissjonijiet raġonevoli bil-miktub.Artikolu 47Jekk ir-rikors jew att proċesswali ieħor li jkun indirizzat lill-Qorti ta' Prim' Istanza jiġi depożitat bi żball mar-Reġistratur tal-Qorti tal-Ġustizzja, dan għandu jiġi trażmess immedjatament mir-Reġistratur lir-Reġistratur tal-Qorti ta' Prim' Istanza; anki jekk ir-rikors jew att proċesswali ieħor li jkun indirizzat lill-Qorti tal-Ġustizzja jiġi depożitat bi żball mar-Reġistratur tal-Qorti ta' Prim' Istanza, dan għandu jiġi trażmess immedjatament mir-Reġistratur lir-Reġistratur tal-Qorti tal-Ġustizzja.Jekk il-Qorti ta' Prim' Istanza ssib li ma għandhiex kompetenza biex tisma' u tistabbilixxi l-kawża li taqa' taħt il-kompetenza tal-Qorti tal-Ġustizzja, din għandha tibgħat il-kawża quddiem il-Qorti tal-Ġustizzja; u bl-istess mod, jekk il-Qorti tal-Ġustizzja ssib li l-kawża taqa' taħt il-kompetenza tal-Qorti ta' Prim' Istanza, din għandha tirriferiha lill-Qorti ta' Prim' Istanza, u din il-Qorti ma tkunx tista' ticħad il-kompetenza tagħha.Fejn il-Qorti tal-Ġustizzja u Qorti ta' Prim' Istanza jkunu msejħa biex jistabblixxu każijiet li jirrigwardaw l-istess talba, l-istess kwistjoni ta' interpretazzjoni li tkun sollevata jew li jirrigwardaw kwistjoni tal-validità ta' l-stess att, il-Qorti ta' Prim' Istanza, wara li tisma' liż-żewg partijiet, tista' tissospendi l-proċeduri sakemm il-Qorti tal-Ġustizzja tkun tat il-ġudizzju tagħha. Fejn ir-rikorsi jkunu magħmulha għall-istess att biex ikun iddikjarat null, il-Qorti ta' Prim' Istanza tista' wkoll tirrifjuta l-ġurisdizzjoni tagħha biex tħalli lill-Qorti tal-Ġustizzja tiddeċiedi fuq dawn ir-rikorsi. Fil-każijiet msejħa f'dan is-sub-paragrafu, l-Qorti tal-Ġustizzja tista' wkoll tiddeċiedi li tissospendi l-proċeduri quddiemha, u f'dan il-każ, il-proċeduri quddiem il-Qorti ta' Prim' Istanza għandhom ikomplu.Artikolu 48Id-deċiżjonijiet finali tal-Qorti ta' Prim' Istanza, id-deċiżjonijiet fejn il-Qorti tiddisponi parzjalment dwar kwistjonijiet sostantivi, jew tiddisponi dwar kwistjonijiet proċedurali li jirrigwardaw eċċezzjoni ta' nuqqas ta' kompetenza jew inammissibilità għandhom ikunu notifikati mir-Reġistratur tal-Qorti ta' Prim' Istanza lill-partijiet kollha kif ukoll lill-Membri ta' l-Istati kollha u lill-istituzzjonijiet tal-Komunità anke jekk ma' kienux intervjenu fil-kawża quddiem il-Qorti ta' Prim' Istanza.Appelli quddiem il-Qorti tal-ĠustizzjaArtikolu 49Appell jista' jiġi mressaq quddiem il-Qorti tal-Ġustizzja, fi żmien xahrejn mid-data tan-notifikazzjoni tad-deċiżjoni li kienet ġiet appellata, kontra d-deċiżjoni finali tal-Qorti ta' Prim' Istanza u deċiżjonijiet ta' dik il-Qorti li jiddisponu fuq kwistjonijiet parzjalment sostantivi, jew jiddisponu fuq kwistjonijiet proċedurali li jirrigwardaw eċċezzjoni ta' nuqqas ta' kompetenza jew inammissibilità.Appell bħal dan jista' jitressaq minn kull parti li kellha suċċess, totali jew parzjali, fis-sottomissjonijiet tagħha. Madankollu, kjamati in-kawża li ma jkunux l-Istati Membri u l-Istituzzjonijiet tal-Komunità jistgħu jressqu dan l-appell biss fiċ-ċirkustanzi fejn id-deċiżjoni tal-Qorti ta' Prim' Istanza taffettwahom, direttament.Bl-eċċezzjoni tal-każijiet li jirrigwardaw kontroversji bejn il-Komunitajiet u l-impjegati tagħhom, appell jista' anki jistressaq minn Stat Membru u mill-istituzzjonijiet tal-Komunità li ma' kienux intervjenew fil-proċeduri quddiem il-Qorti ta' Prim' Istanza. Dawn l-Istati Membri u dawn l-istituzzjonijiet għandhom ikunu fl-istess pożizzjoni bħal dik ta' l-Istati Membri jew l-istituzzjoni li intervjenew fil-Prim'Istanza.Artikolu 50Kull persuna li l-Qorti tal-Ġustizzja ċaħdet ir-rikors tagħha biex tintervjeni fil-kawża, tista' tappella lill-Qorti tal-Ġustiżja fi żmien xahrejn mid-data tan-notifika tad-deċiżjoni li ċaħdet ir-rikors.Il-persuni li qegħdin jieħdu sehem fil-proċeduri jistgħu jappellaw quddiem il-Qorti tal-Ġustizzja kontra kull deċiżjoni tal-Qorti ta' Prim' Istanza magħmulha skond it-tieni jew it-tielet paragrafi ta' l-Artikolu 39 jew it-tielet paragrafu ta' l-Artikolu 92 tat-Trattat fi żmien xahrejn minn meta ġew innotifikati.Is-smigħ u d-determinazzjoni ta' l-appell imsejjaħ fl-ewwel żewg paragrafi ta' dan l-Artikolu għandhom isiru taħt il-proċedura msejħa fl-Artikolu 33 ta' dan l-Istatut.Artikolu 51Appell lill-Qorti tal-Ġustizzja għandhu jkun limitat għal punti ta' liġi. Dan għandu jkun ibbażat fuq raġunijiet relattati ma' l-inkompetenza tal-Qorti ta' Prim' Istanza, fuq nuqqas ta' ħarsien ta' proċedura quddiemha li taffettwa b'mod ħażin l-interessi ta' l-appellant kif ukoll f`abbuż tal-liġi tal-Komunità minn naħa tal-Qorti ta' Prim' Istanza.Ma jistax ikun hemm appell li jirrigwarda biss l-ammont ta' l-ispejjeż jew lill-parti li tkun ordnata li tħallashom.Il-Proċedura quddiem il-QortiArtikolu 52Fejn appell ikun imressaq kontra deċiżjoni tal-Qorti ta' Prim' Istanza, l-proċedura quddiem il-Qorti tal-Ġustizzja għandha tikkonsisti f'parti bil-miktub u parti orali. Bi qbil mal-kondizzjonijiet stabbiliti fir-Regoli tal-Proċedura, l-Qorti tal-Ġustizzja, wara li tkun semgħat l-Avukati Ġenerali u l-partijiet, tista' tiddisponi mingħajr proċedura orali.Effett ta' sospensjoniArtikolu 53L-Appell ma' għandhux effett ta' sospensjoni mingħajr preġudizzju għal dak li jgħidu t-tieni u t-tielet paragrafu ta' l-Artikolu l-Artikolu 39 tat-TrattatBħala deroga għal dak li jgħid l-Artikolu 44 tat-Trattat, id-deċiżjonijiet tal-Qorti ta' Prim' Istanza li jiddikjaraw li deċiżjoni ġenerali hija nulla, għandhom ikollhom effett biss mid-data ta' l-iskadenza tal-perjodu msejjaħ fl-ewwel paragrafu ta' l-Artikolu 49 ta' dan l-Istatut jew, jekk appell ikun gie mressaq f'dan il-perjodu, mid-data taċ-caħda ta' l-appell, mingħajr preġudizzju, madankollu, għad-dritt tal-parti li tapplika lill-Qorti tal-Ġustizzja, skond it-tieni u it-tielet paragrafi ta' l-Artikolu 39 tat-Trattat, għas-sospensjoni ta' l-effett tad-deċiżjoni li ġiet iddikjarata nulla jew għal preskrizzjoni ta' kull miżura provviżorja oħra.Id-deċiżjoni tal-Qorti tal-Ġustizzja fuq l-AppellArtikolu 54Jekk l-appell ikun mibni fuq raġunijiet fondati, l-Qorti tal-Ġustizzja għandha tannulla d-deċiżjoni tal-Qorti ta' Prim' Istanza. Tista' tagħti ġudizzju finali hi stess, fejn l-istat tal-proċeduri jippermettu, jew tista' tirriferi l-każ lura lill-Qorti ta' Prim' Istanza għall-ġudizzju.Fejn każ jiġi riferut lura lill-Qorti ta' Prim' Istanza, dik il-Qorti hija marbuta mad-deċiżjoni tal-Qorti tal-Ġustizzja fuq punti tad-dritt.Meta appell imressaq minn Stat Membru jew istituzzjoni tal-Komunità li ma intervjenietx fil-proċeduri quddiem il-Qorti ta' Prim' Istanza ikun magħmul fuq bażi fondata, l-Qorti tal-Ġustizzja tista', jekk tikkunsidra neċessarju, tgħid liema mill-effetti tad-deċiżjoni tal-Qorti ta' Prim' Istanza li kienet anullata għandhom jiġu kunsidrati bħala definittivi fil-konfront tal-partijiet fil-kawża."Artikolu 6L-imsemmi Artikolu 44 u 45 tal-Protokoll fuq l-Istatut tal-Qorti tal-Ġustizzja tal-Komunità Ewropea tal-Faħam u l-Azzar għandu jsir l-Artikolu 55 u 56 rispettivament.Artikolu 7"TITOLU IV:IL-QORTI TAL-PRIM'ISTANZA TAL-KOMUNITAJIET EWROPEJArtikolu 44L-Artikoli 2 sa 8, u 13 sa 16 ta' dan l-Istatut għandhom jgħoddu għall-Qorti ta' Prim' Istanza u l-membri tagħha. Il-ġurament imsejjaħ fl-Artikolu 2 għandu jittieħed quddiem il-Qorti tal-Ġustizzja u d-deċiżjonijiet msejħa fl-Artikolu 3, 4 u 6 għandhom jiġu adottati minn dik il-qorti wara s-seduta tal-Qorti ta' Prim' Istanza.Artikolu 45Il-Qorti ta' Prim' Istanza għandha taħtar lir-Reġistratur tagħha u tindika r-regoli li jmexxu s-servizzi tiegħu. L-Artikoli 9, 10 u 13 ta' dan l-Istatut għandhom jgħoddu għar-Reġistratur tal-Qorti ta' Prim' Istanza mutatis mutandis.Il-President tal-Qorti tal-Ġustizzja u l-President tal-Qorti ta' Prim' Istanza għandhom jistabbilixxu, bi qbil komuni, l-kondizzjonijiet li bihom l-uffiċjal u l-impjegati l-oħra li għandhom x'jaqsmu mal-Qorti tal-Ġustizzja għandhom iservu xogħolhom lill-Qorti ta' Prim' Istanza biex hi tkun tista' tiffunzjona. Ċertu uffiċjali jew impjegati oħra għandhom ikunu responsabbli lir-Registratur tal-Qorti ta' Prim' Istanza taħt l-awtorità tal-President tal-Qorti ta' Prim' Istanza.Artikolu 46Il-proċedura quddiem il-Qorti ta' Prim' Istanza għandha tiġi regolata minn Titolu III ta' dan l-Istatut, bl-eċċezzjoni ta' l-Artikolu 20.Tali avvanz u dettal fid-dispożizzjonijiet kif għandhom ikunu neċessarji għandhom jiġu stabbiliti fir-Regoli tal-Proċedura li huma stabbiliti flimkien ma l-Artikolu 168a (4) tat-Trattat.Minkejja r-raba' paragrafu ta' l-Artikolu 18 ta' dan l-Istatut, l-Avukat-Ġenerali jista' jagħmel is-sottomissjonijiet raġonevoli tiegħu bil-miktub.Artikolu 47Jekk ir-rikors jew att proċesswali ieħor li jkun indirizzat lill-Qorti ta' Prim' Istanza jiġi depożitat bi żball mar-Reġistratur tal-Qorti tal-Ġustizzja, dan għandu jiġi trażmess immedjatament mir-Reġistratur lir-Reġistratur tal-Qorti ta' Prim' Istanza; ukoll jekk ir-rikors jew att poċesswali ieħor li jkun indirizzat lill-Qorti tal-Ġustizzja jiġi depożitat bi żball mar-Reġistratur tal-Qorti ta' Prim' Istanza, dan għandu jiġi trażmess immedjatament mir-Reġistratur lir-Reġistratur tal-Qorti tal-Ġustizzja.Meta l-Qorti ta' Prim' Istanza issib li hi ma għandhiex komptenza biex tisma' u tistabbilixxi rikors li jaqa' taħt il-kompetenza tal-Qorti tal-Ġustizzja, din il-Qorti għandha tibgħat ir-rikors lill-Qorti tal-Ġustizzja; bl-istess mod, meta l-Qorti tal-Ġustizzja issib li rikors jaqa' taħt il-kompetenza tal-Qorti ta' Prim' Istanza, din il-Qorti għandha tibgħat ir-rikors quddiem il-Qorti ta' Prim' Istanza, li mbaghad ma tkunx tista' ma tismax ir-rikors.Meta l-Qorti tal-Ġustiżja u l-Qorti ta' Prim' Istanza jkunu msejħa biex jistabbilixxu każijiet li jirrigwardaw l-istess talba, l-istess kwistjoni ta' interpretazzjoni li tkun sollevata jew li tirrigwarda kwistjoni tal-validità ta' l-istess att, il-Qorti ta' Prim' Istanza, wara li tisma liż-żewg partijiet, tista' tissospendi l-proċeduri sakemm il-Qorti tal-Ġustizzja tkun tat il-ġudizzju tagħha. Fejn ir-rikorsi jkunu magħmulha biex l-istess att jiġi dikjarat null, Il-Qorti ta' Prim' Istanza tista' tgħid li ma għandhiex kompetenza biex b'hekk il-Qorti tal-Ġustizzja tkun tista' tagħti l-ġudizzju dwar dawn ir-rikorsi. Fil-każijiet imsemmija f'dan is-sub-paragrafu, l-Qorti tal-Ġustizzja tista' tiddeċiedi li tissospendi l-proċeduri quddiemha: f'din l-eventwalità, l-proċeduri quddiem il-Qorti ta' Prim' Istanza għandhom ikomplu.Artikolu 48Deċiżjonijiet finali tal-Qorti ta' Prim' Istanza, deċiżjonijiet li parzjalment jiddisponu dwar kwistjonijiet sustantivi jew jiddisponu dwar kwistjonijiet proċedurali li jikkonċernaw eċċezzjoni ta' nuqqas ta' kompetenza, għandhom ikunu notifikati mir-Reġistratur tal-Qorti ta' Prim' Istanza lill-partijiet kif ukoll lill-Istati Membri kollha u lill-Istituzzjonijiet tal-Komunità anki jekk ma kenux intevjenew fil kawża quddiem il-Qorti ta' Prim' Istanza.Artikolu 49L-Appell jista' jitressaq quddiem il-Qorti tal-Ġustizzja, fi żmien xahrejn min-notifika tad-deċiżjoni li kienet appellata, kontra id-deċiżjonijiet finali tal-Qorti ta' Prim' Istanza u deċiżjonijiet ta' dik il-Qorti li parzjalment iddisponiet mill-kwistjonijiet sostantivi jew iddisponiet mill-kwistjonijiet proċedurali li jirrigwardaw eċċezzjoni ta' nuqqas ta' kompetenza jew inammissibilità.Dan l-appell jista' jitressaq minn kull parti li ma kellhiex suċċess, kemm totalment kif ukoll parzjalment, fis-sottomissjonijiet tagħha. Madankollu, kjamati in-kawża li ma jkunux l-Istati Membri u l-Istituzzjonijiet tal-Komunità jistgħu jressqu dan l-appell biss fiċ-ċirkustanzi fejn id-deċiżjoni tal-Qorti ta' Prim' Istanza taffettwahom, direttament.Bl-eċċezzjoni tal-każijiet li jirrigwardaw kontroversji bejn il-Komunitajiet u l-impjegat tagħhom, appell jista' wkoll jistressaq minn Stat Membru u mill-istituzzjonijiet tal-Komunità li ma' kenux intervjenew fil-proċeduri quddiem il-Qorti ta' Prim' Istanza. Dawn l-Istati Membri u dawn l-istituzzjonijiet għandhom ikunu fl-istess pożizzjoni bħal dik ta' l-Istati Membri jew l-istituzzjoni li intervjenew fil-Prim' Istanza.Artikolu 50Kull persuna li l-Qorti tal-Ġustizzja ċaħdet ir-rikors tagħha biex tintervjeni fil-kawża, tista' tappella lill-Qorti tal-Ġustiżja fi żmien xahrejn mid-data tan-notifika tad-deċiżjoni li ċaħdet ir-rikors.Il-persuni li qegħdin jieħdu sehem fil-proċeduri jistgħu jappellaw quddiem il-Qorti tal-Ġustizzja kontra kull deċiżjoni tal-Qorti ta' Prim' Istanza magħmulha skond it-tieni jew it-tielet paragrafi ta' l-Artikolu 39 jew it-tielet paragrafu ta' l-Artikolu 92 tat-Trattat fi żmien xahrejn minn meta ġew innotifikati.Is-smigħ u d-determinazzjoni ta' l-appell imsejjaħ fl-ewwel żewg paragrafi ta' dan l-Artikolu għandhom isiru taħt il-proċedura msejħa fl-Artikolu 36 ta' dan l-Istatut.Artikolu 51Appelli quddiem il-Qorti tal-Ġustizzja għandhu jkun biss fuq punti ta' liġi.Dan għandu jkun ibbażat fuq raġunijiet relatati ma' l-inkompetenza tal-Qorti ta' Prim' Istanza, fuq nuqqas ta' ħarsien ta' proċedura quddiemha li taffettwa b'mod ħażin l-interessi ta' l-appellant kif ukoll f‘abbuz tal-liġi tal-Komunità min-naħa tal-Qorti ta' Prim' Istanza.Ma hemmx appell li jkun bażat biss fuq l-ammont ta' l-ispejjez jew ibbażat fuq l-ordni biex tħallas dawn l-ispejjeż.Artikolu 52Fejn appell ikun imressaq kontra deċiżjoni tal-Qorti ta' Prim' Istanza, l-proċedura quddiem il-Qorti tal-Ġustizzja għandha tikkonsisti f'parti bil-miktub u parti orali. Bi qbil mal-kundizzjonijiet stabbiliti fir-Regoli tal-Proċedura, l-Qorti tal-Ġustizzja, wara li tkun semgħat l-Avukati Ġenerali u l-partijiet, tista' tiddisponi mingħajr proċedura orali.Artikolu 53Mingħajr preġudizzju għal l-Artikoli 185 u 186 tat-Trattat, appell ma' għandhux effett ta' sospensjoni.Bħala deroga mill-Artikolu 187 tat-Trattat, id-deċiżjoni tal-Qorti ta' Prim' Istanza li tiddikjara li regola hija nulla għandha jkollha effett biss mid-data ta' l-iskadenza tal-perjodu msejjaħ fl-ewwel paragrafu ta' l-Artikolu 49 ta' l-Istatut jew, jekk l-appell ikun ġie mressaq fil-perjodu, mid-data taċ-ċaħda ta' l-appell, mingħajr preġudizzju, madankollu, għad-dritt tal-parti biex tapplika għas-sospensjoni ta' l-effetti tar-regola li ġiet iddikjarata nulla jew għall-preskrizzjoni, quddiem il-Qorti tal-Ġustizzja ta' kull miżura provvisorja oħra, skond l-artikolu 185 u 186 ta' dan it-Trattat.Artikolu 54Jekk l-appell ikun magħmul fuq bażi soda, l-Qorti tal-Ġustizzja għandha tannulla d-deċiżjoni tal-Qorti ta' Prim' Istanza. Din il-Qorti stess tista' tagħti deċiżjoni finali fuq il-kwistjoni, fejn dan ikun permess mill-istat tal-proċeduri, jew tista' tirreferi l-każ lura lill-Qorti ta' Prim' Istanza biex tagħti ġudizzju.Meta każ ikun irriferut lura lill-Qorti ta' Prim' Istanza, dik il-Qorti hija fuq punti ta' liġi marbuta mad-deċiżjoni tal-Qorti tal-Ġustizzja.Meta appell li jkun imressaq minn Stat Membru jew minn Istituzzjoni tal-Komunità, li kienet intervjeniet fil-proċeduri quddiem il-Qorti ta' Prim' Istanza, ikollu bażi soda l-Qorti tal-Ġustizzja tista', jekk tikkonsidra neċessarju, tgħid liema mill-effetti tad-deċiżjoni tal-Qorti ta' Prim' Istanza li ġiet annullata għandhom jiġu kunsidrati bħala definittivi fir-rigward tal-partijiet fil-kawża."Artikolu 8L-Artikoli 44, 45 u 46 msejha aktar 'il fuq tal-Protokoll fuq l-Istatut tal-Qorti tal-Ġustizzja tal-Komunità Ekonomika Ewropea għandhom isiru l-Artikoli 55, 56 u 57 rispettivament.Artikolu 9"TITOLU IV:IL-QORTI TA' PRIM ISTANZA TAL-KOMUNITAJIET EWROPEJArtikolu 45L-Artikolu 2 sa 8, u 13 sa 16 ta' dan l-Istatut għandhom japplikaw għall-Qorti ta' Prim' Istanza u l-membri tagħha. Il-ġurament imsemmi fl-Artikolu 2 għandu jittieħed quddiem il-Qorti tal-Ġustizzja u d-deċiżjonijiet msemmija fl-Artikoli 3, 4 u 6 għandhom jiġu adottati mill-Qorti wara s-seduta tal-Qorti ta' Prim' Istanza.Artikolu 46Il-Qorti ta' Prim' Istanza għandha taħtar lir-Reġistratur tagħha u tistabbilixxi r-regoli li jirregolaw ix-xogħol tiegħu. L-Artikoli 9, 10 u 13 ta' dan l-Istatut għandhom jgħoddu għar-Reġistratur tal-Qorti ta' Prim' Istanza mutatis mutandis.Il-President tal-Qorti tal-Ġustizzja u l-President tal-Qorti ta' Prim' Istanza għandhom jistabbilixxu, bi qbil komuni, l-kondizzjonijiet li bihom l-uffiċjali u l-impjegati l-oħra li għandhom x'jaqsmu mal-Qorti tal-Ġustizzja għandhom iservu xogħolhom lill-Qorti ta' Prim' Istanza biex hi tkun tista' tiffunzjona. Ċertu uffiċjali jew impjegati oħra għandhom ikunu responsabbli lejn ir-Reġistratur tal-Qorti ta' Prim' Istanza taħt l-awtorità tal-President tal-Qorti ta' Prim' Istanza.Artikolu 47Il-proċedura quddiem il-Qorti ta' Prim' Istanza għandha tiġi regolata minn Titolu III ta' dan l-Istatut, bl-eċċezzjoni ta' l-Artikoli 20 u 21.Tali dispożizzjoni hija preċiżata u dettaljata, skond dak li jirrikjedi r-regolament tal-proċedura stabbilit mir-Regoli tal-Proċedura skond l-Artikolu 32d (4) tat-Trattat.Minkejja r-raba' paragrafu ta' l-Artikolu 18, l-Avukat-Ġenerali jista' jagħti s-sottomissjonijiet raġonevoli tiegħu bil-miktub.Artikolu 48Jekk ir-rikors jew att proċesswali ieħor li jkun indirizzat lill-Qorti ta' Prim' Istanza jiġi depożitat bi żball mar-Reġistratur tal-Qorti tal-Ġustizzja, dan għandu jiġi trażmess immedjatament mir-Reġistratur lir-Reġistratur tal-Qorti ta' Prim' Istanza; ukoll jekk ir-rikors jew att poċesswali ieħor li jkun indirizzat lill-Qorti tal-Ġustizzja jiġi depożitat bi żball mar-Reġistratur tal-Qorti ta' Prim' Istanza, dan għandu jiġi trażmess immedjatament mir-Reġistratur lir-Reġistratur tal-Qorti tal-Ġustizzja.Jekk il-Qorti ta' Prim' Istanza issib li ma għandhiex kompetenza biex tisma' u tistabbilixxi l-kawża li taqa' taħt il-kompetenza tal-Qorti tal-Ġustizzja, din għandha tibgħat il-kawża quddiem il-Qorti tal-Ġustizzja; u bl-istess mod, jekk il-Qorti tal-Ġustizzja ssib li l-kawża taqa' taħt il-kompetenza tal-Qorti ta' Prim' Istanza, din għandha tirriferiha lill-Qorti ta' Prim' Istanza, u din il-Qorti ma tkunx tista' ticħad il-kompetenza tagħha.Fejn il-Qorti tal-Ġustizzja u Qorti ta' Prim' Istanza jkunu msejħa biex jistabblixxu każijiet li jirrigwardaw l-istess talba, l-istess kwistjoni ta' interpretazzjoni li tkun sollevata jew li tirrigwarda kwistjoni tal-validità ta' l-stess att, il-Qorti ta' Prim' Istanza, wara li tisma' liż-żewg partijiet, tista' tissospendi l-proċeduri sakemm il-Qorti tal-Ġustizzja tkun tat il-ġudizzju tagħha. Fejn ir-rikorsi jkunu magħmulha għall-istess att biex ikun iddikjarat null, il-Qorti ta' Prim' Istanza tista' wkoll tirrifjuta l-ġurisdizzjoni tagħha biex tħalli lill-Qorti tal-Ġustizzja tiddeċiedi fuq dawn ir-rikorsi. Fil-każijiet msejħa f'dan is-sub-paragrafu, l-Qorti tal-Ġustizzja tista' tiddeċiedi ukoll li tissospendi l-proċeduri quddiemha; u f'dan il-każ, il-proċeduri quddiem il-Qorti ta' Prim' Istanza għandhom ikomplu.Artikolu 49Id-deċiżjonijiet finali tal-Qorti ta' Prim' Istanza, id-deċiżjonijiet fejn il-Qorti tiddisponi parzjalment dwar kwistjonijiet sostantivi, jew tiddisponi dwar kwistjonijiet proċedurali li jirrigwardaw eċċezzjoni ta' nuqqas ta' kompetenza jew inammissibbilità għandhom ikunu notifikati mir-Reġistratur tal-Qorti ta' Prim' Istanza lill-partijiet kollha kif ukoll lill-Membri ta' l-Istati kollha u lill-istituzzjonijiet tal-Komunità anke jekk ma' kenux intervjenu fil-kawża quddiem il-Qorti ta' Prim' Istanza.Artikolu 50Appell jista' jiġi mressaq quddiem il-Qorti tal-Ġustizzja, fi żmien xahrejn mid-data tan-notifikazzjoni tad-deċiżjoni li kienet ġiet appellata, kontra d-deċiżjoni finali tal-Qorti ta' Prim' Istanza u deċiżjonijiet ta' dik il-Qorti li jiddisponu fuq kwistjonijiet parzjalment sostantivi, jew jiddisponu fuq kwistjonijiet proċedurali li jirrigwardaw eċċezzjoni ta' nuqqas ta' kompetenza jew inammissibilità.Appell bħal dan jista' jitressaq minn kull parti li kellha suċċess, totali jew parzjali, fis-sottomissjonijiet tagħha.Madankollu, kjamati in-kawża li ma jkunux l-Istati Membri u l-Istituzzjonijiet tal-Komunità jistgħu jressqu dan l-appell biss fiċ-ċirkustanzi fejn id-deċiżjoni tal-Qorti ta' Prim' Istanza taffettwahom, direttament.Bl-eċċezzjoni tal-każijiet li jirrigwardaw kontroversji bejn il-Komunitajiet u l-impjegati tagħhom, appell jista' wkoll jistressaq minn Stat Membru u mill-istituzzjonijiet tal-Komunità li ma' kenux intervjenew fil-proċeduri quddiem il-Qorti ta' Prim' Istanza. Dawn l-Istati Membri u dawn l-istituzzjonijiet għandhom ikunu fl-istess pożizzjoni bħal dik ta' l-Istati Membri jew l-istituzzjoni li intervjenew fil-Prim' Istanza.Artikolu 51Kull persuna li għamlet rikors biex tintervjeni fil-kawża u dan gie miċħud mill-Qorti ta' Prim' Istanza tista' tappella lill-Qorti tal-Ġustizzja fi żmien xahrejn mid-data tan-notifika tad-deciżjoni li ċaħdet ir-rikors.Il-partijiet fil-proċeduri jistgħu jappellaw lill-Qorti tal-Ġustizzja kontra kull deċiżjoni tal-Qorti ta' Prim' Istanza li hi meħuda skond l-artikolu 157 jew 158 jew it-tielet paragrafu ta' l-artikolu 164 tat-Trattat fi żmien xagħrejn minn meta jiġu notifikati.L-Appell imsejjaħ fl-ewwel żewġ paragrafi ta' l-artikolu għandu ikun mismugħ u determinat skond il-proċeduri msejħa fl-artikolu 37 ta' dan l-Istatut.Artikolu 52Appell lill-Qorti tal-Ġustizzja għandu jkun limitat għal punti ta' dritt. Għandu jkun ibbażat fuq raġunijiet ta' nuqqas ta' kompetenza tal-Qorti ta' Prim' Istanza, ksur ta' proċedura quddiemha li taffettwa b'mod hażin l-interessi ta' l-appellant kif ukoll ksur tal-liġi tal-Komunità mill-Qorti ta' Prim' Istanza.Ma jistax ikun hemm appell li jkun jirrigwarda biss l-ammont ta' l-ispejjeż jew il-parti li għandha tħallashom.Artikolu 53Fejn appell ikun miġjub kontra deċiżjoni tal-Qorti ta' Prim' Istanza, l-proċedura quddiem il-Qorti tal-Ġustizzja għandha tikkonsisti f'parti bil-miktub u f'parti orali. Bi qbil mal-kondizzjonijiet stabbiliti fir-Regoli tal-Proċedura, l-Qorti tal-Ġustizzja, wara li tkun semgħat lill-Avukat-Ġenerali u lill-partijiet, tista' teżenta mill-proċedura orali.Artikolu 54Mingħajr preġudizzju għall-artikoli 157 u 158 tat-Trattat, appell ma għandux ikollu effett ta' sospensjoni.Bħala deroga minn dak li jgħid l-artikolu 159 tat-Trattat, id-deċizjonijiet tal-Qorti ta' Prim' Istanza li jiddikjaraw li regola għandha tkun nulla għandhom jidħlu fis-seħħ biss fid-data ta' l-iskadenza tal-perjodu msemmi fl-ewwel paragrafu ta' l-Artikolu 50 ta' dan l-Istatut jew, jekk appell ikun miġjub fiż-żmien ta' dan il-perjodu, mid-data taċ-ċaħda ta' l-appell, madankollu, mingħajr preġudizzju għad-dritt tal-parti li tappella lill-Qorti tal-Ġustizzja, skond l-artikoli 157 u 158 ta' dan it-Trattat, għas-sospensjoni ta' l-effetti tar-regola li ġiet iddikjarata nulla jew għall-preskrizzjoni ta' kull miżura oħra provviżorja.Artikolu 55Jekk l-appell ikollu bażi soda, l-Qorti tal-Ġustizzja għandha tannulla d-deċiżjoni tal-Qorti ta' Prim' Istanza. Hi stess tista' tagħti l-ġudizzju finali fuq is-suġġett, fejn l-istat tal-proċeduri jippermettu, jew tirreferi lura l-każ lill-Qorti ta' Prim' Istanza biex tiddeċiedi.Fejn każ ikun ġie riferut lura lill-Qorti ta' Prim' Istanza, dik il-Qorti għandha tkun marbuta fuq-punti tad-dritt mad-deċiżjoni tal-Qorti tal-Ġustizzja.Fejn appell li jkun miġjub minn Stat Membru jew Istituzzjoni tal-Komunità li ma tkunx intervjeniet fil-proċeduri quddiem il-Qorti ta' Prim' Istanza ikun magħmul fuq bażi soda, l-Qorti tal-Ġustizzja, jekk fl-opinjoni tagħha ikun neċessarju, tista' tgħid liema mill-effetti tad-deċiżjoni tal-Qorti ta' Prim' Istanza li kienet ġiet annullata għandhom ikunu kunsidrati bħala definittivi fir-rigward tal-partijiet fil-kawża."Artikolu 10L-artikoli li qabel kienu 45, 46, u 47 tal-Protokoll fuq l-Istatut tal-Qorti tal-Ġustizzja tal-Komunità Ewropea dwar l-Enerġija Atomika għandhom isiru l-Artikolu 56, 57 u 58 rispettivament.Artikolu 11L-ewwel President tal-Qorti ta' Prim' Istanza għandu jkun maħtur ghal tlett snin bl-istess mod bħall-membri tagħha. Iżda l-Ġvernijiet ta' l-Istati Membri jistgħu, bi qbil komuni, jiddeċiedu li l-proċedura stabbilita fl-artikolu 2(2) għandha tiġi użata.Il-Qorti ta' Prim' Istanza għandha taddotta r-Regoli tagħha tal-Proċedura immedjatament hekk kif hi tkun ikkostitwita.Sad-dħul fis-seħħ tar-Regoli tal-Proċedura tal-Qorti ta' Prim' Istanza, r-Regoli tal-Proċedura tal-Qorti tal-Ġustizzja għandhom japplikaw mutatis mutandis.Artikolu 12Immedjatament wara li l-membri kollha tal-Qorti ta' Prim' Istanza ikunu ħadu l-ġurament, il-President tal-Kunsill għandu jgħaddi biex jagħżel bix-xorti lill-membri tal-Qorti ta' Prim' Istanza li ż-żmien tal-kariga tagħhom għandu jiskadi fl-aħħar ta' l-ewwel tliet snin skond l-artikoli 32d (3) tat-Trattat tal-ECSC, l-Artikolu 168a (3) tat-Trattat tal-KEE, u l-Artikolu 140a (3) tat-Trattat tal-EAEC.Artikolu 13Din id-deċiżjoni għandha tidħol fis-seħħ fil-ġurnata wara li tkun ippubblikata fil-Ġurnal Uffiċjali tal-Komunitajiet Ewropej, bl-eċċezzjoni ta' l-Artikolu 3, li għandu jidħol fis-seħħ fil-ġurnata tal-pubblikazzjoni fil-Ġurnal Uffiċjali tal-Komunitajiet Ewropej tad-deċiżjoni tal-Qorti tal-Ġustizzja li l-Qorti ta' Prim' Istanza ġiet ikkostitwita skond il-ligi.Artikolu 14Il-każijiet imsejħa fl-Artikolu 3 li l-Qorti tal-Ġustizzja jkollha konjizzjoni tagħhom fil-ġurnata li fiha l-Artikolu jidħol fis-seħħ iżda każijiet li fihom ikun hemm ir-rapport preliminarju msemmi fl-Artikolu 44(1) tar-Regoli tal-Proċedura tal-Qorti tal-Ġustizzja li ma jkunx għadu ġie preżentat għandhom ikunu riferuti lura lill-Qorti ta' Prim' Istanza.Magħmulha fil-Lussemburgu, fl-24 ta' Ottubru 1988.Għall-KunsillIl-PresidentTh. Pangalos[1] ĠU Nru C 187, tat-18.7.1988, p. 227.--------------------------------------------------


title: Deċiżjoni tal-Kummissjoni tad- 29 ta' Novembru 2004 dwar il-konklużjoni tal-Ftehim fil-forma ta' iskambju ta' ittri bejn il-Komunità Ewropea u r-Repubblika taċ-Ċile li għandha x'taqsam ma' emendi għall-Appendiċi I tal-Ftehim fuq il-kummerċ ta' spirti u xorb aromatizzat tal-Ftehim ta' Assoċjazzjoni bejn il-Komunità Ewropea u l-Istati Membri tagħha, min-naħa, u r-Repubblika taċ-Ċile, min-naħa l-oħra, in vista tat-tkabbir

text:
228                  MT              Il-Ġurnal Uffiċjali ta’ l-Unjoni Ewropea                5.12.2008

32004D0881

L 373/44                          IL-ĠURNAL UFFIĊJALI TA’ L-UNJONI EWROPEA                   21.12.2004

                                  DEĊIŻJONI TAL-KUMMISSJONI

                                        tad-29 ta’ Novembru 2004

        dwar il-konklużjoni tal-Ftehim fil-forma ta’ iskambju ta’ ittri bejn il-Komunità
     Ewropea u r-Repubblika taċ-Ċile li għandha x'taqsam ma' emendi għall-Appendiċi I
     tal-Ftehim fuq il-kummerċ ta’ spirti u xorb aromatizzat tal-Ftehim ta’ Assoċjazzjoni
     bejn il-Komunità Ewropea u l-Istati Membri tagħha, min-naħa, u r-Repubblika taċ-
                          Ċile, min-naħa l-oħra, in vista tat-tkabbir

                                               (2004/881/KE)

Il-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Deċiżjoni tal-Kunsill 2002/979/KE tat-18 ta’ Novembru 2002 fuq il-
firma u l-applikazzjoni proviżorja ta' ċerti dispożizzjonijiet tal-Ftehim li jistabbilixxi
assoċjazzjoni bejn il-Komunità Ewropea u l-Istati Membri tagħha, min-naħa, u r-Repubblika
taċ-Ċile, min-naħa l-oħra1, u b’mod partikolari l-Artikolu 5(2) tagħha,

Billi:

(1)        In vista tat-tkabbir, huwa meħtieġ li jiġi emendat l-Appendiċi I, Taqsima A tal-Ftehim
           fuq spirti u xorb aromatizzat tal-Ftehim ta’ Assoċjazzjoni bejn il-Komunità Ewropea u
           l-Istati Membri tagħha, min-naħa, u r-Repubblika taċ-Ċile, min-naħa l-oħra, sabiex
           jitħarsu t-termini ġodda ta’ l-ispirti alkoħoliċi ta’ l-Istati Membri ġodda b’effett mill-1
           ta’ Mejju 2004.

(2)        Il-Komunità u r-Repubblika taċ-Ċile għalhekk innegozjaw, bi qbil ma’ l-Artikolu
           16(2) tal-Ftehim hawn fuq imsemmi, ftehim fil-forma ta’ skambju ta’ ittri biex
           jemendaw l-Appendiċi I. Taqsima A. Dan il-iskambju ta' ittri għandu għalhekk jiġi
           approvat.

(3)        Il-miżuri previsti f'din id-Deċiżjoni huma konformi ma' l-opinjoni tal-Kumitat ta'
           Implimentazzjoni għall-Ispirti.

1
    ĠU L 352, 30.12.2002, p. 1.
 ---pagebreak--- 5.12.2008       MT            Il-Ġurnal Uffiċjali ta’ l-Unjoni Ewropea                     229

IDDEĊIDIET KIF ĠEJ:

                                           Artikolu 1

Il-Ftehim fil-forma ta’ skambju ta’ ittri bejn il-Komunità Ewropea u r-Repubblika taċ-Ċile li
jemenda l-Appendiċi I, Taqsima A tal-Ftehim fuq il-kummerċ ta’ spirti u xorb aromatizzat tal-
Ftehim ta’ Assoċjazzjoni bejn il-Komunità Ewropea u l-Istati Membri tagħha, min-naħa, u r-
Repubblika taċ-Ċile, min-naħa l-oħra, huwa b’hekk approvat f’isem il-Komunità.

It-test tal-Ftehim huwa anness ma’ din id-Deċiżjoni.

                                           Artikolu 2

Il-Kummissarju ta’ l-Agrikoltura huwa b’hekk awtorizzat li jiffirma l-iskambju ta’ ittri sabiex
tintrabat il-Komunità.

Magħmul fi Brussell, 29 ta’ Novembru 2004.

                                              Għall-Kummissjoni
                                              Mariann FISCHER BOEL
                                              Membru tal-Kummissjoni


title: 2012/242/UE: Deċiżjoni tal-Kunsill tat- 2 ta’ Mejju 2012 li taħtar membru supplenti Spanjol fil-Kumitat tar-Reġjuni

text:
               5.5.2012

               MT

               Il-Ġurnal Uffiċjali tal-Unjoni Ewropea

               L 120/15

         DEĊIŻJONI TAL-KUNSILL
   tat-2 ta’ Mejju 2012
   li taħtar membru supplenti Spanjol fil-Kumitat tar-Reġjuni
   (2012/242/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Timoteo MARTÍNEZ AGUADO sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Dan li ġej huwa b’dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2015:

               —

               Is-Sinjura María del Mar ESPAÑA MARTÍ, Viceconsejera de la Consejería de Presidencia y Administraciones Públicas de la Junta de Comunidades de Castilla-La Mancha.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-2 ta’ Mejju 2012.

            Għall-Kunsill

            Il-President

         M. VESTAGER

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-kunsill tat-28 ta' Frar 2002 dwar il-konklużjoni ta' ftehim dwar il-koperazzjoni u l-unjoni doganali bejn il-Komunitá Ekonomika Ewropea u r-Repubblika ta' San Marino u tal-Protokoll tiegħu wara t-tkabbir li sar fl-1 ta' Jannar 1995

text:
Avviż Legali Importanti

|

32002D0245

Official Journal L 084 , 28/03/2002 P. 0041 - 0042

		Id-Deċiżjoni tal-kunsilltat-28 ta' Frar 2002dwar il-konklużjoni ta' ftehim dwar il-koperazzjoni u l-unjoni doganali bejn il-Komunitá Ekonomika Ewropea u r-Repubblika ta' San Marino u tal-Protokoll tiegħu wara t-tkabbir li sar fl-1 ta' Jannar 1995(2002/245/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 133 u 308 tiegħu, flimkien mat-tieni sentenza ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) Il-Ftehim dwar il-koperazzjoni u l-unjoni doganali bejn il-Komunitá Ekonomika Ewropea u r-Repubblika ta' San Marino, minn hawn ‘il quddiem magħruf bħala ‘il-Ftehim, ġie ffirmat fi Brussel fis-16 ta' Diċembru 1991 u ġie rratifikat mit-12-il Stat Membru li kienu firmatarji dak iż-żmien.(2) Għall-perjodu sakemm il-Ftehim jidħol fis-seħħ, ġie konkluż Ftehim Interim dwar il-Kummerċ u l-Unjoni Doganali bejn il-Komunità Ekonomika Ewropea u r-Repubblika ta' San Marino [3].(3) L-Awstrija, il-Finlandja u l-Isvezja ssieħbu fl-Unjoni Ewropea u għandhom jaderixxu ma’ dan il-Ftehim, skond it-Trattat tas-Sħubija.(4) Is-sħubija tagħhom ma teħtieġ l-ebda emenda għall-Ftehim ħlief għall-preparazzjoni ta' testi awtentiċi fil-lingwa Finlandiża u dik Svediża.(5) Għaldaqstant, minħabba s-sitwazzjoni speċjali ta' San Marino u bħala appoġġ għat-tisħiħ tar-relazzjonijiet ekonomiċi esterni tal-Komunità, il-Ftehim għandu jidħol fis-seħħ safejn jikkonċerna l-Komunità u t-12-il Stat Membru firmatarji.(6) Il-Kunsill, waqt li jaġixxi f'isem il-Komunità, fl-istess ħin għandu japprova Protokoll għall-Ftehim b’konsegwenza tas-sħubija tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja fl-Unjoni Ewropea, (minn hawn ‘il quddiem magħruf bħala "il-Protokoll").(7) Fil-każ ta' l-Awstrija, il-Finlandja u l-Isvezja, il-Ftehim u l-Protokoll għalih u, fil-każ tat-12-il Stat Membru l-oħrajn, il-Protokoll, jidħlu fis-seħħ wara li tkun ingħatat notifika li l-proċeduri rilevanti tlestew,IDDEĊIEDA KIF ĠEJ:Artikolu 1Il-Ftehim dwar il-koperazzjoni u l-unjoni doganali bejn il-Komunità Ekonomika Ewropea u r-Repubblika ta' San Marino, iffirmat fi Brussel fis-16 ta' Diċembru 1991, inklużi d-dikjarazzjonijiet li jiffurmaw parti minnu, qegħdin hawnhekk jiġu approvati f'isem il-Komunità.It-testi tal-Ftehim u d-dikjarazzjonijiet jinsabu annessi ma’ din id-Deċiżjoni.Il-President tal-Kunsill għandu, f'isem il-Komunità, jagħti n-notifika stipulata fl-Artikolu 30 tal-Ftehim.Artikolu 2Il-Protokoll għall-Ftehim dwar il-Koperazzjoni Doganali bejn il-Komunità Ekonomika Ewropea u r-Repubblika ta' San Marino b'konsegwenza tas-sħubija tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja fl-Unjoni Ewropea qiegħed hawnhekk jiġi approvat f'isem il-Komunità.It-test tal-Protokoll jinsab anness ma’ din id-Deċiżjoni.Il-President tal-Kunsill għandu, f'isem il-Komunità, jagħti n-notifika stipulata fl-Artikolu 3 tal-Protokoll.Magħmul fi Brussel, fit-28 ta' Frar 2002.Għall-KunsillIl-PresidentA. Acebes Paniagua[1] ĠU Ċ 302, tat- 22.11.1991, p. 10 uĠU Ċ 124, tal- 21.4.1997, p. 1.[2] ĠU Ċ 241, tal- 21.09.1992, p. 169. uĠU Ċ 328, tas- 26.10.1998, p. 218.[3] ĠU L 359, tad-9.12.1992, p. 13.--------------------------------------------------


title: Id-Deċiżjoni tal-Kummissjoni tal-25 ta’ Ġunju 1980 li tistabbilixxi Kumitat Konsultattiv dwar il-kontroll u t-tnaqqis tat-tniġġiż kawżat mill-idrokarboni mitfugħa fil-baħar

text:
Avviż Legali Importanti

|

31980D0686

Official Journal L 188 , 22/07/1980 P. 0011 - 0012 Finnish special edition: Chapter 15 Volume 2 P. 0227  Greek special edition: Chapter 15 Volume 1 P. 0248  Swedish special edition: Chapter 15 Volume 2 P. 0227  Spanish special edition: Chapter 15 Volume 2 P. 0171  Portuguese special edition Chapter 15 Volume 2 P. 0171

		Id-Deċiżjoni tal-Kummissjonital-25 ta’ Ġunju 1980li tistabbilixxi Kumitat Konsultattiv dwar il-kontroll u t-tnaqqis tat-tniġġiż kawżat mill-idrokarboni mitfugħa fil-baħar(80/686/KEE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ekonomika Ewropea,Billi, fil-laqgħat tiegħu f’Copenhagen fis-7 u fit-8 ta’ April 1978, fi Bremen fis-6 u fis-7 ta’ Lulju 1978 u fil-Lussemburgu fis-27 u fit-28 ta’ April 1980, il-Kunsill Ewropew kien tal-fehma illi wieħed mill-għanijiet ewlenin ta’ Azzjoni Komunitarja għandu jkun il-prevenzjoni u l-ġlieda kontra t-tniġġiż tal-baħar, b’mod partikolari mill-idrokarbonji;Billi l-programm ta’ azzjoni ambjentali tal-Komunitajiet Ewropej ta’ l-1973 [1], supplimentat b’dak ta’ l-1977 [2], saħaq li kien ta’ importanza fundamentali għall-Ewropa tal-Punent li tittieħed azzjoni effettiva kontra l-perikli inerenti fil-ġarr ta’ l-idrokarbonji, inkluża t-theddida ta’ tniġġiż serju ta’ l-ixtut b’riżultat ta’ inċidenti fuq l-ibħra li jinsabu lil hinn mill-ibħra territorjali, u speċifika illi l-ħarsien ta’ l-ilma tal-baħar kien kompitu ta’ prijorità sabiex jiġi żgurat li jinżammu l-bilanċi ekoloġiċi;Billi fis-26 ta’ Ġunju 1978 il-Kunsill adotta riżoluzzjoni li tistabbilixxi programm ta’ azzjoni tal-Komunitajiet Ewropej dwar il-kontroll u tnaqqis tat-tniġġiż ikkawżat mill-idrokarbonji mitfugħa fil-baħar [3];Billi l-Kummissjoni teħtieġ li tfittex pariri minn esperti ta’ kwalifiċi għolja fl-Istati Membri dwar it-tniġġiż kawżat mill-idrokarbonji mitfugħa fil-baħar;Billi l-Komunità teħtieġ ukoll forum fejn l-esperti jistgħu jiltaqgħu bl-iskop li jiġbru t-tagħrif eżistenti u l-esperjenza miksuba fl-Istati Membri, b’mod li jiffaċilitaw il-kordinament tal-miżuri meħuda jew pjanati fil-livell nazzjonali, internazzjonali jew Komunitarju,IDDEĊIDIET KIF ĠEJ:Artikolu 1Il-Kummissjoni qiegħda hawnhekk tistabbilixxi Kumitat Konsultattiv dwar il-kontroll u t-tnaqqis tat-tniġġiż kawżat mill-idrokarboni mitfugħa fil-baħar, minn issa "l quddiem imsejjaħ" il-Kumitat.Artikolu 2It-termini ta’ referenza tal-Kumitat għandhom ikunu kif ġej:1. sabiex jagħti pariri lill-Kummissjoni, fuq it-talba ta’ din ta’ l-aħħar jew fuq it-talba tiegħu nnifsu, dwar il-problemi kollha li jirrigwardaw l-implimentazzjoni tal-miżuri Komunitarji għall-kontroll u tnaqqis tat-tniġġiż kawżat mill-idrokarbonji mitfugħa fil-baħar;2. sabiex jippermetti l-ġbir tat-tagħrif eżistenti u l-esperjenza miksuba fl-Istat-Membri, dwar il-metodi tal-kontroll u tat-tnaqqis tat-tniġġiż kawżat mill-idrokarbonji mitfugħa fil-baħar, b’mod li jiffaċilita l-kordinament tal-miżuri meħuda jew pjanati fil-livell nazzjonali, internazzjonali jew Komunitarju.Artikolu 31. Il-Kumitat għandu jikkonsisti f’esperti tal-gvern li għandhom għarfien speċjalizzat fl-oqsma riferiti fl-Artikolu 2 (tliet rappresentanti għal kull Stat Membru).2. Il-membri tal-Kumitat għandhom jintgħażlu mill-Kummissjoni fuq il-bażi tan-nominazzjonijiet magħmula mill-Istati Membri.3. Ir-rappreżentanti tad-dipartimenti tal-Kummissjoni interessati għandhom jieħdu sehem fil-laqgħat tal-Kumitat.Artikolu 4Għandu jinħatar sostitut minn kull membru tal-Kumitat. Mingħajr preġudizzju għal l-Artikolu 9, sostitut għandu jattendi l-laqgħat tal-Kumitat u jieħu sehem fix-xogħol tal-Kumitat biss jekk il-membru sħiħ in kwisjtoni ma jkunx jista’ jattendi.Artikolu 5Il-Kummissjoni għandha tippubblika l-lista tal-membri fil-Ġurnal Uffiċjali tal-Komunitajiet Ewropej bħala tagħrif.Artikolu 6Il-Kumitat għandu jkun presedut minn rappreżentant tal-Kummissjoni.Artikolu 7Il-Kumitat għandu jeleġġi sitt viċi-presidenti minn fost il-membri tiegħu.Għandu jistabbilixxi bureau li jkun jikkonsisti mill-president u mill-viċi-presidenti.Artikolu 8Id-dipartimenti tal-Kummissjoni għandhom jipprovdu s-segretarjat tal-Kumitat u tal-bureau.Artikolu 9Il-President jista’ jistieden lil kull persuna li jkollha għerf espert dwar suġġett fuq l-aġenda sabiex tieħu sehem fix-xogħol tal-Kumitat.L-esperti għandhom jieħdu sehem biss fid-diskussjonijiet dwar il-materja li rigward tagħha jkunu ġew mistiedna li jattendu.Artikolu 10Il-kumitat għandu jfassal ir-regoli ta’ proċedura tiegħu.Artikolu 11Mingħajr preġudizzju għall-Artikolu 214 tat-Trattat, il-membri tal-Kumitat huma meħtieġa li ma jiżvelaw ebda informazzjoni li jkunu akkwistaw waqt ix-xogħol tal-Kumitat jew ta’ l-ebda tagħrif meta l-Kummissjoni tgħarrafhom illi l-opinjoni mitluba jew il-mistoqsija mqajjma jirrigwardaw kwistjoni kunfidenzjali.F’dawn il-każijiet, il-membri tal-Kumitat u r-rappresentanti tal-Kummissjoni biss għandhom ikunu preżenti fil-laqgħat fil-kwistjoni.Artikolu 12Din id-Deċiżjoni għandha tidħol fis-seħħ fil-25 ta’Ġunju 1980.Magħmula fi Brussel, fil-25 ta’ Ġunju 1980.Għall-KummissjoniLorenzo NataliViċe-President[1] ĠU C 112, ta’ l-20.12.1973, p. 1[2] ĠU C 139, tat-13.6.1977, p. 1.[3] ĠU C 162, tat-8.7.1978, p. 1.--------------------------------------------------


title: Id-Deċiżjoni tal-Kunsill tat-3 ta' Marzu 1981 dwar l-għoti ta' allowances ta' kuljum u r-rimbors ta' l-ispejjeż ta' l-ivvjaġġar tal-membri tal-Kumitat Ekonomiku u Soċjali, is-supplenti u l-esperti

text:
Avviż Legali Importanti

|

31981D0121

Official Journal L 067 , 12/03/1981 P. 0029 - 0029 Finnish special edition: Chapter 1 Volume 2 P. 0013  Spanish special edition: Chapter 01 Volume 6 P. 0061  Swedish special edition: Chapter 1 Volume 2 P. 0013  Portuguese special edition Chapter 01 Volume 6 P. 0061

		Id-Deċiżjoni tal-Kunsilltat-3 ta' Marzu 1981dwar l-għoti ta' allowances ta' kuljum u r-rimbors ta' l-ispejjeż ta' l-ivvjaġġar tal-membri tal-Kumitat Ekonomiku u Soċjali, is-supplenti u l-esperti(81/121/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf Kunsill Wieħed u Kummissjoni Waħda, b'mod partikolari l-Artikolu 6 tiegħu,Billi għandhom jiġu stabbiliti proċeduri dwar l-għoti ta' allowances ta' kuljum u għar-rimbors ta' l-ispejjeż ta' l-ivvjaġġar tal-membri tal-Kumitat Ekonomiku u Soċjali, kif ukoll tas-supplenti u l-esperti fis-sens tar-Regoli tal-Proċedura tal-Kumitat Ekonomiku u Soċjali tat-13 ta' Ġunju 1974 [1], kif emendati fit-22 ta' Lulju 1980 [2],IDDEĊIEDA KIF ĠEJ:Artikolu 1Il-membri tal-Kumitat Ekonomiku u Soċjali, is-supplenti u l-esperti għandhom ikunu intitolati biex jirċievu allowance ta' kuljum għall-ġranet mogħddija f'laqgħat jew vjaġġi, kif għar-rimbors ta' l-ispejjeż ta' l-ivvjaġġar f'konformità mad-disposizzjonijiet t'hawn taħt.Artikolu 2L-allowance ta' kuljum għal kull ġurnata ta' laqgħat għandu jkun ta':- Bfrs 3300 għall-membri,- Bfrs 2475 għas-supplenti u l-esperti.Artikolu 31. Iż-żmien li għandu jkun ikkunsidrat għar-rimbors ta' ġranet ta' vvjaġġar għandu jkun stabbilit fuq rata fissa għal żjajjar bir-ritorn f'konformità mal-kalkoli li ġejjin:- tliet kwarti ta' ġurnata għal distanza ta' aktar minn 100 kilometru sa massimu ta' 200 kilometru,- ġurnata sħiħa għal distanza ta' aktar minn 200 kilometru sa massimu ta' 500 kilometru,- ġurnata u nofs għal distanza ta' aktar minn 500 kilometru sa massimu ta' 1000 kilometru,- jumejn għal distanza ta' aktar minn 1000 kilometru.2. Madankollu, iż-żmien ta' vjaġġar għandu jkompli jkun rimborsat bir-rati mħallsa taħt ir-regoli finanzjarji tal-Kumitat Ekonomiku u Soċjali fis-seħħ fl-1 ta' Marzu 1981 saż-żmien li fih il-metodu ta' kalkolu deskritt fil-paragrafu 1 jippermetti li jintlaħaq l-istess livell ta' rimbors.Artikolu 41. L-ispejjeż ta' l-ivvjaġġar għandhom jiġu rimborsati f'konformità mar-regoli finanzjarji tal-Kumitat Ekonomiku u Soċjali fis-seħħ fl-1 ta' Marzu 1981, waqt li jkun mifhum ukoll li s-supplenti għandhom jirċievu l-istess trattament bħall-membri u l-esperti.2. Madankollu, l-ivvjaġġar bl-ajru tal-membri, is-supplenti u l-esperti għandu jiġi rimborsat fuq il-bażi ta' noll ta' klassi ta' turist, ħlief fil-każ tal-president min-naħa l-waħda u tal-viċi-president min-naħa l-oħra, li jkunu fuq xi missjoni uffiċjali, li huma ntitolati għal rimbors tan-noll ta' l-ewwel klassi.Artikolu 5Din id-Deċiżjoni għandha tidħol fis-seħħ fl-1 ta' Marzu 1981.Magħmula fi Brussell, fit-3 ta' Marzu 1981.Għall-KunsillIl-PresidentG. M. V. van Aardenne[1] ĠU No L 228, tad-19.8.1974, p. 1.[2] ĠU No L 366, tal-31.12.1980, p. 30.--------------------------------------------------


title: 2012/145/UE: Deċiżjoni tal-Kunsill tat- 28 ta’ Frar 2012 dwar il-konklużjoni tal-Protokoll miftiehem bejn l-Unjoni Ewropea u r-Repubblika tal-Ginea Bissaw li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd fis-seħħ bejn iż-żewġ Partijiet

text:
               10.3.2012

               MT

               Il-Ġurnal Uffiċjali tal-Unjoni Ewropea

               L 72/1

         DEĊIŻJONI TAL-KUNSILL
   tat-28 ta’ Frar 2012
   dwar il-konklużjoni tal-Protokoll miftiehem bejn l-Unjoni Ewropea u r-Repubblika tal-Ginea Bissaw li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd fis-seħħ bejn iż-żewġ Partijiet
   (2012/145/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) tiegħu, flimkien mal-Artikolu 218(6)(a) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-approvazzjoni tal-Parlament Ewropew,
   Billi:

               (1)

               Fis-17 ta’ Marzu 2008, il-Kunsill adotta r-Regolament (KE) Nru 241/2008 dwar il-konklużjoni tal-Ftehim ta' Sħubija dwar is-Sajd bejn il-Komunità Ewropea u r-Repubblika tal-Ginea-Bissaw (1).

               (2)

               L-Unjoni nnegozjat mar-Repubblika tal-Ginea Bissaw Protokoll ġdid li joffri lill-bastimenti tal-UE opportunitajiet tas-sajd fl-ilmijiet li fihom il-Ginea Bissaw teżerċita s-sovranità jew il-ġurisdizzjoni tagħha fir-rigward tas-sajd (minn hawn ’il quddiem imsejjaħ “il-Protokoll”).

               (3)

               B’riżultat tan-negozjati, il-Protokoll ġie inizjalat fil-15 ta’ Ġunju 2011.

               (4)

               Dan il-Protokoll ġie ffirmat skont id-Deċiżjoni tal-Kunsill 2011/885/UE (2) u għandu japplika provviżorjament mis-16 ta’ Ġunju 2011.

               (5)

               Dan il-Protokoll għandu jiġi konkluż,

         ADOTTA DIN ID-DEĊIŻJONI:
   Artikolu 1
   Il-Protokoll miftiehem bejn l-Unjoni Ewropea u r-Repubblika tal-Ginea Bissaw li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Repubblika tal-Ginea Bissaw (minn hawn ’il quddiem imsejjaħ “il-Protokoll”) fis-seħħ bejn iż-żewġ Partijiet huwa approvat f’isem l-Unjoni (3).
   Artikolu 2
   Il-President tal-Kunsill għandu, f’isem l-Unjoni, jagħmel in-notifika prevista fl-Artikolu 14 tal-Protokoll, sabiex jesprimi l-kunsens tal-Unjoni li tintrabat bil-Protokoll (4).
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-28 ta’ Frar 2012.

            Għall-Kunsill

            Il-President

         N. WAMMEN

      (1)  ĠU L 75, 18.3.2008, p. 49.

      (2)  ĠU L 344, 28.12.2011, p. 1.

      (3)  Il-Protokoll ġie ppubblikat fil-ĠU L 344, 28.12.2011, p. 1, mad-Deċiżjoni dwar l-iffirmar tiegħu.

      (4)  Id-data tad-dħul fis-seħħ tal-Protokoll sejra tkun ippubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2009/249/KE: Deċiżjoni tal-Kunsill tas- 16 ta' Marzu 2009 li taħtar President tal-Bord Konsultattiv Ewropew għall-Governanza tal-Istatistika

text:
               20.3.2009

               MT

               Il-Ġurnal Uffiċjali tal-Unjoni Ewropea

               L 74/30

         DEĊIŻJONI TAL-KUNSILL
   tas-16 ta' Marzu 2009
   li taħtar President tal-Bord Konsultattiv Ewropew għall-Governanza tal-Istatistika
   (2009/249/KE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni (KE) Nru 235/2008/KE tal-Parlament Ewropew u tal-Kunsill tal-11 ta’ Marzu 2008 li tistabbilixxi Bord Konsultattiv Ewropew għall-Governanza tal-Istatistika (1), u b’mod partikolari l-Artikolu 3 tagħha,
   Wara li kkunsidra l-opinjoni tal-Kummissjoni,
   Wara li kkunsidra l-approvazzjoni tal-Parlament Ewropew,
   IDDEĊIEDA KIF ĠEJ:
   Artikolu 1
   Is-Sur Johnny ÅKERHOLM huwa b’dan appuntat President tal-Bord Konsultattiv Ewropew għall-Governanza tal-Istatistika għal perijodu ta’ tliet snin.
   Artikolu 2
   Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmula fi Brussell, 16 ta’ Marzu 2009.

            Għall-Kunsill

            Il-President

         A. VONDRA

      (1)  ĠU L 73, 15.3.2008, p. 17.


title: 2011/476/UE: Deċiżjoni tal-Kummissjoni tas- 27 ta’ Lulju 2011 dwar rekwiżiti ta’ sigurtà li għandhom jiġu ssodisfati mill-istandards Ewropej għal tagħmir fiss għat-taħriġ skont id-Direttiva 2001/95/KE tal-Parlament Ewropew u tal-Kunsill  Test b’relevanza għaż-ŻEE

text:
               28.7.2011

               MT

               Il-Ġurnal Uffiċjali tal-Unjoni Ewropea

               L 196/16

         DEĊIŻJONI TAL-KUMMISSJONI
   tas-27 ta’ Lulju 2011
   dwar rekwiżiti ta’ sigurtà li għandhom jiġu ssodisfati mill-istandards Ewropej għal tagħmir fiss għat-taħriġ skont id-Direttiva 2001/95/KE tal-Parlament Ewropew u tal-Kunsill
   (Test b’relevanza għaż-ŻEE)
   (2011/476/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2001/95/KE tal-Parlament Ewropew u tal-Kunsill tat- 3 ta’ Diċembru 2001 dwar is-sigurtà ġenerali tal-prodotti (1), u partikolarment l-Artikolu 4(1)(a) tagħha,
   Billi:

               (1)

               Id-Direttiva 2001/95/KE tistipula l-istandards Ewropej li għandhom jiġu stabbiliti mill-korpi Ewropej ta’ standardizzazzjoni. Standards bħal dawn għandhom jiżguraw li l-prodotti jissodisfaw ir-rekwiżit ta’ sigurtà ġenerali tad-Direttiva.

               (2)

               Skont id-Direttiva 2001/95/KE, prodott jitqies li jkun sikur meta jikkonforma mal-istandards nazzjonali volontarji li jittrasponu l-istandards Ewropej li r-referenzi tagħhom ikunu ġew ippubblikati mill-Kummissjoni f’Il-Ġurnal Uffiċjali tal-Unjoni Ewropea.

               (3)

               L-Artikolu 4 tad-Direttiva 2001/95/KE jistipula l-proċedura għat-tfassil tal-istandards Ewropej. Skont dik il-proċedura, il-Kummissjoni għandha tiddetermina r-rekwiżiti ta’ sigurtà speċifiċi li l-istandards Ewropej għandhom jissodisfaw u sussegwentement, fuq il-bażi ta’ dawk ir-rekwiżiti, biex jagħtu mandati lill-korpi Ewropej ta’ standardizzazzjoni biex ifasslu dawk l-istandards.

               (4)

               Il-Kummissjoni għandha tippubblika r-referenzi għall-istandards Ewropej adottati b’dan il-mod f’Il-Ġurnal Uffiċjali tal-Unjoni Ewropea.

               (5)

               Skont it-tieni sottoparagrafu tal-Artikolu 4(2) tad-Direttiva 2001/95/KE, ir-referenzi tal-istandards Ewropej, li ġew adottati mill-korpi Ewropej ta’ standardizzazzjoni qabel id-dħul fis-seħħ ta’ dik id-Direttiva, jistgħu jkunu ppubblikati f’Il-Ġurnal Uffiċjali tal-Unjoni Ewropea anke fin-nuqqas ta’ mandat mill-Kummissjoni, jekk dawk l-istandards jiżguraw il-konfomità mar-rekwiżit ta’ sigurtà ġenerali stabbilit f’dik id-Direttiva.

               (6)

               Bid-Deċiżjoni tagħha 2006/514/KE (2), il-Kummissjoni ppubblikat ir-referenzi ta’ disa’ standards Ewropej li jikkonċernaw is-sigurtà ta’ tagħmir fiss għat-taħriġ f’Il-Ġurnal Uffiċjali tal-Unjoni Ewropea.

               (7)

               Id-disa’ standards Ewropej dwar is-sigurtà ta’ tagħmir fiss li titkellem dwarhom id-Deċiżjoni 2006/514/KE mhumiex appoġġjati minn mandat tal-Kummissjoni adottat skont l-Artikolu 4(1).

               (8)

               Tlieta minn dawk l-istandards, EN 957-4:1996, EN 957-5:1996, u EN 957-6:2001, ġew sostitwiti minn verżjonijiet ġodda, EN 957-4 + A1:2010, EN 957-5:2009, u EN 957-6:2010. Dawn il-verżjonijiet ġodda kienu adottati wara d-dħul fis-seħħ tad-Direttiva 2001/95/KE u r-referenzi tagħhom ma jistgħux, minħabba f’hekk, jiġu ppubblikat f’Il-Ġurnal Uffiċjali tal-Unjoni Ewropea fin-nuqqas ta’ mandat tal-Kummissjoni li jispeċifika rekwiżiti ta’ sigurtà speċifiċi.

               (9)

               Sabiex tiġi vvalutata l-konformità tal-verżjonijiet l-ġodda u ta’ kwalunkwe verżjonijiet sussegwenti tal-istandards Ewropej għal tagħmir fiss għat-taħriġ mar-rekwiżit ta’ sigurtà ġenerali tad-Direttiva 2001/95/KE, hemm bżonn li terġa’ tiddaħħal il-proċedura stipulata fl-Artikolu 4 ta’ dik id-Direttiva.

               (10)

               Il-Kummissjoni għandha għalhekk tiddetermina rekwiżiti ta’ sigurtà speċifiċi għal tagħmir fiss għat-taħriġ bil-ħsieb li jingħata mandat lill-korpi Ewropej ta’ standardizzazzjoni biex jiżviluppaw standards Ewropej rilevanti fuq il-bażi ta’ dawk ir-rekwiżiti.

               (11)

               Ġaladarba l-istandards rilevanti jkunu disponibbli, u jekk il-Kummissjoni Ewropea tiddeċiedi li tippubblika r-referenza tagħhom f’Il-Ġurnal Uffiċjali tal-Unjoni Ewropea, skont il-proċedura stabbilita fl-Artikolu 4(2) tad-Direttiva 2001/95/KE, tagħmir fiss għat-taħriġ li jikkonforma ma’ dawk l-istandards għandu jitqies li jikkonforma mar-rekwiżit ta’ sigurtà ġenerali tad-Direttiva 2001/95/KE, sa fejn ir-rekwiżiti ta’ sigurtà koperti mill-istandards ikunu kkonċernati.

               (12)

               Il-miżuri stipulati f’din id-Deċiżjoni huma konformi mal-opinjoni tal-Kumitat stabbilit skont l-Artikolu 15 tad-Direttiva 2001/95/KE,

         ADOTTAT DIN ID-DEĊIŻJONI:
   L-Artikolu 1
   Għall-finijiet ta’ din id-Deċiżjoni “tagħmir fiss għat-taħriġ” tfisser prodott imħaddem jew le minn mutur, użat għal finijiet ta’ taħriġ, eżerċizzju, dijanjosi jew riabilitazzjoni, li jinvolvi movimenti ripetittivi u li jibqa’ fiss waqt l-użu. It-tagħmir jew joqgħod wieqaf mal-art, jew ikun imwaħħal mas-saqaf jew ma’ ħajt jew ma’ struttura fissa oħra.
   L-Artikolu 2
   Ir-rekwiżiti speċifiċi ta’ sikurezza għall-prodotti msemmija fl-Artikolu 1 li għandhom jintlaħqu mill-istandards Ewropej skont l-Artikolu 4 tad-Direttiva 2001/95/KE huma stipulati fl-Anness ta’ din id-Deċiżjoni.
   L-Artikolu 3
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, is-27 ta’ Lulju 2011.

            Għall-Kummissjoni

            Il-President

         José Manuel BARROSO

      (1)  ĠU L 11, 15.1.2002, p. 4.

      (2)  ĠU L 200, 22.7.2006, p. 35.

      ANNESS

         IR-REKWIŻITI TA’ SIGURTÀ SPEĊJALI GĦAT-TAGĦMIR FISS GĦAT-TAĦRIĠ

         Parti I

         Prodott u definizzjoni tal-prodott

      It-tagħmir fiss ta’ taħriġ kopert minn dan il-Mandat jintuża għal finijiet ta’ taħriġ, eżerċizzju, dijanjosi jew riabilitazzjoni, li jinvolvi movimenti repetittivi. It-tagħmir jibqa’ statiku matul l-użu. Huwa jew joqgħod wieqaf mal-art, jew ikun imwaħħal mas-saqaf jew ma’ ħajt jew ma’ struttura fissa oħra.
      Dan it-tagħmir ġeneralment jintuża f’fitness studios, lukandi, klabbs sportivi u tas-saħħa, ċentri ta’ riabilitazzjoni, jew id-dar. Iż-żona fejn jintuża t-tagħmir tikkostitwixxi “żona ta’ taħriġ” li l-aċċess għaliha jista’ jkun ristrett għall-utenti u għal persunal professjonali (eż. trejners, persunal mediku).
      Tagħmir li jitħaddem bil-mutur huwa inkluż fl-ambitu ta’ dawn ir-rekwiżiti għar-riskji li mhumiex koperti mid-Direttiva dwar il-Makkinarju (id-Direttiva 2006/42/KE tal-Parlament Ewropew u tal-Kunsill (1))
      Għal xi tagħmir ta’ taħriġ speċifiku, huma pprovduti rekwiżiti ta’ sigurtà addizzjonali biex jikkomplementaw ir-rekwiżiti ġenerali.
      Jekk l-użu intenzjonat tat-tagħmir fiss ta’ taħriġ ikun kopert ukoll mid-Direttiva tal-Kunsill 93/42/KEE tal-14 ta’ Ġunju 1993 dwar mezzi mediċi (2), ir-rekwiżiti addizzjonali applikabbli għandhom ikunu ssodisfati.
      Tagħmir fiss ta’ taħriġ kopert minn dan il-Mandat għandu jkun ikklassifikat skont preċiżjoni u klassijiet ta’ użu speċifiċi, skont l-iskop tat-tagħmir:

         Klassijiet ta’ preċiżjoni

         Klassi A: preċiżjoni għolja;

         Klassi B: preċiżjoni medja;

         Klassi C: preċiżjoni minima.

         Klassijiet ta’ użu

         Klassi S (Studio): użu kummerċjali u/jew professjonali;

         Klassi H (Id-dar): użu domestiku;

         Klassi I: użu professjonali u/jew kummerċjali, inkluż użu minn persuni bi bżonnijiet speċjali (eż. diżabilitajiet viżivi, ta’ smigħ, fiżiċi jew ta’ tagħlim)

         Parti II

      A.   Rekwiżiti ta’ sigurtà ġenerali

      Il-prodotti għandhom jikkonformaw mar-rekwiżit ta’ sigurtà ġenerali msemmi fid-Direttiva 2001/95/KE u għandhom ikunu “sikuri” fl-ambitu tat-tifsira tal-Artikolu 2(b) tagħha. B’mod partikolari, il-prodott għandu jkun sikur f’kundizzjonijiet normali u prevedibbli ta’ użu (inkluż eż. ħżin, trasport għall-post ta’ ħżin, installazzjoni, żarmar u manutenzjoni) tul ħajjet il-prodott. It-tagħmir għandu jkun sikur ukoll għal utenti professjonali (eż. trejners, għalliema).
      Taħt kundizzjonijiet raġonevoli u prevedibbli ta’ tagħmir fiss għat-taħriġ ir-riskju ta’ korriment jew dannu għas-saħħa u s-sigurtà għandu jkun imminimizzat. Il-partijiet kollha aċċessibbli għall-utent – jew partijiet terzi - matul l-użu normali jew intenzjonat ma għandux jikkawża korrimenti fiżiċi jew jinfluwenza s-saħħa tal-utent b’mod ħażin.
      L-utenti għandhom ikunu infurmati bir-riskji u l-perikli li jista’ jkun hemm u kif tipprevenihom.
      Għalkemm it-tagħmir għat-taħriġ mhux maħsub għat-tfal, dawn il-prodotti qed isiru dejjem iżjed popolari fid-djar u għalhekk jistgħu jkunu faċilment aċċessibbli għalihom. Inċidenti b’tagħmir tad-dar li jinvolvu t-tfal jistgħu jwasslu għal korrimenti serji (l-iktar fis-swaba’ tal-idejn u tas-saqajn), kif ukoll ħruq, tiċrit tal-ġilda u tgħalliq. Meta dawn ir-riskji ma jkunux jistgħu jiġu mminimizzati biżżejjed mid-disinn jew bis-salvagwardji, ir-riskju residwu għandu jkun indirizzat permezz ta’ informazzjoni relatata mal-prodott indirizzata lill-ġenituri jew il-kuraturi.
      B.   Rekwiżiti tas-sigurtà speċifiċi

      Dawn li ġejjin għandhom jitqiesu, bħala minimu, fl-applikazzjoni tar-rekwiżit għas-sigurtà ġenerali msemmi fid-Direttiva 2001/95/KE,

                  (a)

                  L-istabbiltà ta’ tagħmir li jżomm waħdu;

                  (b)

                  Xfar jaqtgħu u xfar tal-metall;

                  (c)

                  Ix-xfar tat-tubi;

                  (d)

                  Il-punti li jingħafsu, jippressaw, iduru u jirreċiprokaw fi ħdan iż-żona aċċessibbli;

                  (e)

                  Il-piżijiet;

                  (f)

                  L-aċċess lejn u lil hinn mit-tagħmir;

                  (g)

                  Il-mekkaniżmi ta’ aġġustament u llokkjar;

                  (h)

                  Il-ħbula, iċ-ċinturini u l-ktajjen;

                  (i)

                  Il-ħbula tal-wajer u taljoli;

                  (j)

                  Il-gwidi għall-ħbula u ċ-ċinturini;

                  (k)

                  Il-punti ta’ ġbid;

                  (l)

                  Il-pożizzjonijiet għall-qbid;

                  (m)

                  Il-handgrips integrali;

                  (n)

                  Il-handgrips applikati;

                  (o)

                  Il-handgrips li jduru;

                  (p)

                  Is-sigurtà elettrika;

                  (q)

                  Il-kura u l-manutenzjoni;

                  (r)

                  L-istruzzjonijiet għall-armar;

                  (s)

                  L-istruzzjonijiet ġenerali għall-użu;

                  (t)

                  Ir-rekwiżiti bijomekkaniċi bażiċi;

                  (u)

                  L-immarkar;

                  (v)

                  Twissijiet, speċjalment f’dak li jikkonċerna riskji għat-tfal;

                  (w)

                  Unità ta’ immobilizzazzjoni speċjalment għat-tfal billi ssakkar is-sors ta’ enerġija barra.

            It-testijiet li ġejjin għandhom jitqiesu, bħala minimu, fl-applikazzjoni tar-rekwiżit għas-sigurtà ġenerali msemmi fid-Direttiva 2001/95/KE,

                  (a)

                  Kontroll dimensjonali;

                  (b)

                  Eżami viżwali;

                  (c)

                  Eżami bil-mess;

                  (d)

                  Test tal-prestazzjoni;

                  (e)

                  Ċertifikat mill-manifattur;

                  (f)

                  Ittestjar tal-punti ta’ ġbid;

                  (g)

                  Il-kundizzjonijiet tat-test;

                  (h)

                  Test ta’ stabbiltà;

                  (i)

                  Determinazzjoni tat-tagħbija li taqtal-ħbula, iċ-ċinturini u l-ktajjen;

                  (j)

                  Ittestjar tal-volanti (flywheels);

                  (k)

                  Determinazzjoni tal-forza ta’ tneħħija ta’ handgrips applikati;

                  (l)

                  Ittestjar tal-aċċess ’il ġewwa u ’l barra;

                  (m)

                  Ittestjar ta’ kemm jiflaħ tagħbija;

                  (n)

                  Ittestjar tal-modalità ta’ kontroll tat-taħbit tal-qalb;

                  (o)

                  Ittestjar tal-preċiżjoni tal-indikazzjonijiet tal-qawwa;

                  (p)

                  Valutazzjoni tal-istruzzjonijiet u t-twissijiet;

                  (q)

                  Rapport tat-test.

         (1)  ĠU L 157, 9.6.2006, p. 24.

         (2)  ĠU L 169, 12.7.1993, p. 1.


title: 2008/336/KE: Deċiżjoni tal-Kunsill ta' l- 14 ta’ April 2008 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali

text:
               29.4.2008

               MT

               Il-Ġurnal Uffiċjali ta’ l-Unjoni Ewropea

               L 115/32

         DEĊIŻJONI TAL-KUNSILL
   ta' l-14 ta’ April 2008
   li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali
   (2008/336/KE)
   IL-KUNSILL TA' L-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 ta' l-10 ta’ Frar 1975 li jwaqqaf Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Wara li kkunsidra n-nomini ppreżentati mill-Gvern SPANJOL u dak OLANDIŻ,
   Billi:

               (1)

               Bid-Deċiżjoni tiegħu tat-18 ta’ Settembru 2006 (2), il-Kunsill ħatar lill-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta’ Settembru 2006 sas-17 ta’ Settembru 2009.

               (2)

               Żewġ postijiet ta' membri fuq il-Bord ta' Tmexxija taċ-Ċentru fil-kategorija ta' rappreżentanti tal-Gvern tbattlu b'riżultat tar-riżenji tas-Sinjura Pilar GÓMEZ MUÑOS u tas-Sur Marcel NOLLEN.

               (3)

               Iż-żewġ membri tal-Bord ta' Tmexxija taċ-Ċentru msemmijin qabel għandhom jinħatru għall-bqija tal-mandat attwali, li jiskadi fis-17 ta’ Settembru 2009,

         IDDEĊIEDA KIF ĠEJ:
   Artikolu Uniku
   Il-persuni li ġejjin huma b'dan maħturin membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-bqija tal-mandat, jiġifieri sas-17 ta’ Settembru 2009:

      RAPPREŻENTANTI TAL-GVERN

               SPANJA: Is-Sinjura María José GARIJO EQUIZA

               OLANDA: Is-Sur Peter van IJSSELMUIDEN

      Magħmul fil-Lussemburgu, 14 ta’ April 2008.

            Għall-Kunsill

            Il-President

         I. JARC

      (1)  ĠU L 39, 13.2.1975, p. 1. Ir-Regolament kif emendat l-aħħar bir-Regolament (KE) Nru 2051/2004 (ĠU L 355, 1.12.2004, p. 1).

      (2)  ĠU C 240, 5.10.2006, p. 1.


title: Deċiżjoni tal-Kunsill (UE) 2016/2136 tal-21 ta' Novembru 2016 dwar l-iffirmar, f'isem l-Unjoni Ewropea, tal-Ftehim bejn l-Unjoni Ewropea u l-Iżlanda dwar il-protezzjoni tal-indikazzjonijiet ġeografiċi għall-prodotti agrikoli u oġġetti tal-ikel

text:
               7.12.2016

               MT

               Il-Ġurnal Uffiċjali tal-Unjoni Ewropea

               L 332/1

         DEĊIŻJONI TAL-KUNSILL (UE) 2016/2136
   tal-21 ta' Novembru 2016
   dwar l-iffirmar, f'isem l-Unjoni Ewropea, tal-Ftehim bejn l-Unjoni Ewropea u l-Iżlanda dwar il-protezzjoni tal-indikazzjonijiet ġeografiċi għall-prodotti agrikoli u oġġetti tal-ikel
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fit-18 ta' Ġunju 2007, il-Kunsill awtorizza lill-Kummissjoni biex tiftaħ negozjati mal-Iżlanda bil-għan li jiġi ffirmat ftehim dwar il-protezzjoni tal-indikazzjonijiet ġeografiċi għall-prodotti agrikoli u oġġetti tal-ikel (“il-Ftehim”). In-negozjati ġew konklużi b'suċċess permezz tal-inizjalar tal-Ftehim.

               (2)

               Il-Partijiet jaqblu li jippromwovu bejniethom l-iżvilupp armonjuż tal-indikazzjonijiet ġeografiċi kif iddefiniti fl-Artikolu 22(1) tal-Ftehim dwar l-Aspetti tad-Drittijiet tal-Proprjetà Intelletwali Relatati mal-Kummerċ (TRIPS) (1) u li jrawmu l-kummerċ fil-prodotti agrikoli u l-oġġetti tal-ikel li joriġinaw mit-territorji tal-Partijiet.

               (3)

               Għalhekk, il-Ftehim għandu jiġi ffirmat f'isem l-Unjoni, soġġett għall-konklużjoni tiegħu f'data aktar tard,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u l-Iżlanda dwar il-protezzjoni tal-indikazzjonijiet ġeografiċi għall-prodotti agrikoli u oġġetti tal-ikel huwa b'dan awtorizzat, soġġett għall-konklużjoni tal-imsemmi Ftehim (2).
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni bis-setgħa li jiffirmaw il-Ftehim f'isem l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta' Novembru 2016.

            Għall-Kunsill

            Il-President

         P. PLAVČAN

      (1)  L-Anness 1C tal-Ftehim ta' Marrakesh li Jistabbilixxi l-Organizzazzjoni Dinjija tal-Kummerċ, iffirmat f'Marrakesh, il-Marokk fil-15 ta' April 1994.

      (2)  It-test tal-Ftehim ser jiġi ppubblikat fil-Ġurnal Uffiċjali flimkien mad-Deċiżjoni dwar il-konklużjoni tiegħu.